U Srbiji samo 114 električnih automobila | SEEbiz.eu\nObjavljeno: 01.04.2017 / 19:11\nBEOGRAD - Od 2011. godine od kada se u Srbiji izdaju nove registarske tablice, prema podacima Ministarstva unutrašnjih poslova, registrovano je ukupno 114 vozila na električni pogon i 90 hibridnih vozila.\nKod nas su već duže vreme prisutni hibridni automobili starije generacije, odnosno automobili koji imaju ugrađene baterije koje se dopunjuju radom motora sa unutrašnjim sagorevanjem, poput akumulatora i koji služe samo za "kreni stani" situacije u gradskoj vožnji. U svetu su poslednjih godina sve češći "plag in" hibridi, automobili čija baterija može da se dopunjava spolja i koji imaju nešto veću autonomiju na struju, oko 70-80 kilometara, dok posle preuzima benzinski motor.\nOve godine na sajmu automobila pojavili su se neki novi modeli potpuno električnih automobila, kao što su BMW i3, e-golf i e-up kod Volkswagena ili KIA soul EV. Za fabričke električne automobile nema problema prilikom uvoza i registracije. Procedura je ista kao i za obične automobile, a kako su nam rekli u MUP-u, postoji i olakšica a to je neplaćanje poreza na motorna vozila sa isključivo električnim pogonom. Ovaj porez se za obična vozila naplaćuje po kubikaži u kreće se od 1.200 dinara za vozila ispod 1.150 kubika, pa do 222.000 dinara za vozila sa motorom zapremine preko 3.000 kubnih centimetara. Takođe, prema istom zakonu lokalne samouprave mogu da oslobode električna vozila plaćanja i komunalne takse koja se kreće od 500 do 5.500 dinara.\nZato će do kraja godine biti napravljene prve stanice za punjenje automobila u Beogradu, najavljeno je juče na okruglom stolu "Električni automobili i razvoj infrastrukture za punjenje vozila u Srbiji".\nTagovi: električni automobili, Vladimir Šiljkut, Elektroprivreda Srbije, Zorana Mihajlović


Zvanično dogovoreno: Ditini proizvodi uskoro na policama Binga – Bh Vjesnik\nHome/Vijesti/Zvanično dogovoreno: Ditini proizvodi uskoro na policama Binga\nZvanično dogovoreno: Ditini proizvodi uskoro na policama Binga\nVijesti 176 Views\nProizvodi Fabrike deterdženata Dita iz Tuzle tokom naredne sedmice će se naći na policama Binga, našeg najvećeg trgovačkog lanca, dogovreno je na današnjem sastanku u Tuzli.\nNa sastanku su prisustvovali predstavnici Binga, Dite, te kantonalni premijer Bego Gutić. Pored podrške u plasmanu proizvoda, rečeno je nakon sastanka, Bingo će finansijski podržati proizvodnju narednih 100 tona čuvenog deterdženta za suđe “3DE”.\nS druge strane, iz Dite su obećali da će se “3DE” puniti u ambalažu koja je bila posljednja prisutna na tržištu, ali po kvalitetom obilježenoj recepturi s početka devedesetih godina.\n– Već u narednoj sedmici očekujemo prve proizvode na našim policama, najprije na području Tuzle, ali kasnije i na području cijele BiH. Ovim putem apelujemo na kupce da podrže ovaj domaći brend – kazala je Tatjana Paunoski, službenica za odnose s javnošću Bingo.\nHajrudin Kunalić, stečajni upravnik Dite, kazao je je da ovo prilika da “Dita” prije najavljene Skupštine povjerilaca pokaže da može raditi, proizvoditi i plasirati svoje proizvode na tržište. Premijer Gutić je danas za naš portal izjavio da stečaj ne znači likvidacija preduzeća, nego, u ovom slučaju, pokretanje proizvodnje.\nPodsjetimo, u pogonima Dite posljednjih dana se obavljaju pripremni radovi za pokretanje proizvodnje. Neki pogoni su već pokrenuti, a proizvodi pripremljeni za plasman na domaće tržište. Brojni građani posljednjih dana daju podršku nekadašnjem gigantu, te nude svoje besplatne usluge kako bi Dita ponovo stala na noge.\nNo, imajući u vidu stanje u Diti i velike dugove, potrebno je još dosta vremena i rada, da ovo preduzeće počne raditi i poslovati u punom kapacitetu. (faktor.ba)\nTags vijesti vijesti iz BiH\nMoja braća 10 epizoda\nMoja braća 9 epizoda\nDjevojka iza stakla 3 epizoda\nCukurova 93 epizoda\nAkinci 16 epizoda\nAkinci 15 epizoda\nApartman nevinih 30 epizoda\nLjubav osvetnika 202 epizoda\nLjubav osvetnika 201 epizoda\nLjubav osvetnika 200 epizoda\nLjubav osvetnika 199 epizoda\nLjubav osvetnika 198 epizoda\nLjubav osvetnika 197 epizoda\nLjubav osvetnika 196 epizoda\nNemoguća ljubav 187 epizoda\nNemoguća ljubav 186 epizoda\nNemoguća ljubav 185 epizoda\nGorka zemlja 267 epizoda


„Изнад града: Спомен парк-пума Краљевица” – Први документарни филм о Краљевици\nPočetna / Vesti / „Iznad grada: Spomen park-puma Kraljevica” – Prvi dokumentarni film o Kraljevici\nTimočka 01/04/2021 | 14:42\tVesti, Video, Društvo, Zaječar, Timočka Krajina\n„Iznad grada: Spomen park-puma Kraljevica” je prvi dokumentarni film o zaječarskoj Kraljevici. Iza filma stoji Fondacija „Iskorak”, koja je za potrebe snimanja anagažovala produkcijsku kuću Ciklotron (Marka Žvaka).\n„Ideja vodilja iza ovog poduhvata je da se kroz ovakav format Zaječarci podsete na vrednost koju Kraljevica ima za sve nas, kao i da se skrene pažnja na probleme sa kojima se ona suočava”, ističu iz Fondacije „Iskorak”.\nOve godine se obeležava 50 godina od donošenja prve Odluke o zaštiti Spomen park-šume „Kraljevica”. Nakon što je aktuelna Odluka o zaštiti usvojena (1994), Kraljevicom je gazdovalo čak 5 javnih preduzeća, od toga četiri u poslednjih 15 godina. Nakon 50 godina ona i dalje nije zavedena u Centralni registar za zaštitu prirodnih dobara Zavoda za zaštitu prirode Republike Srbije.\nAktuelna Odluka o zaštiti se u vremenima čestih smena upravljača tek selektivno sprovodila, te je Kraljevica, uključujući i nekada poznata izletišta i lokacije, postala zapuštena do te mere da neki delovi više nisu dostupni ili ne mogu da se koriste. Većina planskih dokumenata o zaštiti je istekla i ima tek sporadičnih napora da se novi izrade i usvoje.\nKraljevica, iako značajan prirodni resurs za grad i okolinu, zeleni prostor koji zauzima trećinu Generalnog urbanističkog plana – ne nalazi se među prioritetima lokalnih vlasti. Ne postoji nikakav plan niti ideja o uvođenju novih sadržaja na ovu lokaciju, bar ne uz konsultaciju sa građanima.\n„U poslednjih deset godina, prihodi od eko-naknada (ekoloških taksi koje su svi Zaječarci plaćali) su skoro svake godine bili značajno veći od izvršenih rashoda, tako da je tokom posmatranog perioda zabeleženo ukupno više od 298 miliona dinara, ili više od 60 odsto ukupnih prihoda od eko-naknada, koji su iskorišćeni nenamenski i mimo Fonda za zaštitu životne sredine Grada Zaječara, što je jedan od najvećih iznosa nenamenskog trošenja među lokalnim fondovima u Srbiji. Takođe je i značajan iznos novca koji je utrošen kroz Fond, korišćen za aktivnosti koje ne pripadaju oblasti zaštite životne sredine, nego oblastima poljoprivrede, civilne zaštite, višenamenskim razvojnim projektima i tako dalje”, navode iz Fondacije „Iskorak”.\n„Jedan od živopisnijih primera nenamenskog trošenja iz ovog istraživanja je kada je 2015. godine utrošeno je 17 miliona dinara za projekat „Eko-matine, nedeljno i mesečno izveštavanje o izvršenom monitoringu u životnoj sredini (Timočka radio televizija)”. Sam monitoring životne sredine, koji je bio predmet medijskog izveštavanja, nije ni finansiran iz Fonda te godine – osim praćenja polena, što je koštalo 7.886 dinara. Ukratko, iz Fonda za zaštitu životne sredine Grada Zaječara je za medijske aktivnosti/izveštavanje tada izdvojena skoro polovina budžeta – 17.000.000 dinara, dok je za sam monitoring životne sredine izdvojeno 7.886 dinara”, dodaju iz Fondacije „Iskorak”.\nSitni i česti previdi i nečinjenja u prethodnim godinama, sugerišu da ovakav stav prema najvećoj zelenoj površini u Zaječaru nije izuzetak od pravila ili slučajnost, i da ukoliko se ovakav trend nastavi, Kraljevica neće biti ništa drugo do “nekada omiljeno mesto Zaječaraca i Zaječarki”.\nFondacija „Iskorak” je pokrenula i platformu na kojoj Zaječarci mogu da podnesu svoje predloge za uređenje Kraljevice. Do sada ih ima preko 100, a možete ih videti na ovom linku.\nTakođe, „Zaječarska inicijativa” i Rambo Amadeus su nedavno snimili spot i pesmu o Kraljevici, koja se našla među najboljim video ostvarenjima u 2020. godini na Adria music video awards festivalu.\nProjekat „Naše kraljevsko mesto” realizuje Fondacija „Iskorak” uz podršku Beogradske otvorene škole, koja sprovodi projekat Zeleni inkubator u saradnji sa Mladim istraživačima Srbije i Inženjerima zaštite životne sredine, uz finansijsku podršku Evropske unije, Kancelarije za saradnju sa civilnim društvom i Fondacije „Fridrih Ebert”.\n* Stavovi i mišljenja autora izneti u ovom tekstu ne predstavljaju zvanične stavove Evropske unije, Kancelarije za saradnju sa civilnim društvom, Fondacije „Fridrih Ebert” ni Beogradske otvorene škole, i za njih je isključivo odgovorna Fondacija „Iskorak”.\nPrethodna Radovi u Durmitorskoj ulici u Zaječaru: Bez vode desetak ulica u Zaječaru\nSledeća Privremena obustava saobraćaja zbog snimanja filma „Trag divljači” u pojedinim zaječarskim ulicama


Preokret za Ligu šampiona! Tako se najlakše može opisati meč u kom je Spartak iz Moskve pobedio Himki u 29. kolu Premijer lige Rusije - 2:1 (0:1)! Trijumf Spartaku doneo je Džordan Larson, sin legendarnog Henrika, u 89.\nSpartak slavi Larsona juniora, gol u nadoknadi i pobeda koja umanjuje dramu poslednjeg kola (VIDEO)\nSpartak iz Moskve je na dobrom putu da se posle dve godine vrati u Ligu šampiona! Za sve je zaslužan švedski napadač Džordan Larson koji je pogotkom u prvom minutu nadoknade konačno probio bedem Himkija za slavlje rezultatom 2:1 (0:1) i to posle velikog preokreta! Da sin čuvenog ...\nSpartak iz Moskve je u pretposlednjem kolu ruske Premijer lige savladao Himki sa 2:1 , iako je na poluvremenu bio u zaostatku, pa je tako došao na korak do plasmana u Ligu šampiona . Maksim Glušakov je u 27. minutu doneo prednost Himkiju, ali je samo deset minuta kasnije ostavio ...\nSpartak ima zicer za plasman u Ligu šampiona sledeće sezone. Moskovljani u ponedeljak od 18 časova protiv Himkija imaju priliku da se izdvoje na drugoj poziciji na tabeli, koja vodi u kvalifikacije za elitno takmičenje sledeće sezone.


Dveri: Grad šuruje sa tajkunima\nSaopštenje subotičkog odbora "Dveri" prenosimo u celosti.\nPre nekoliko dana je uhapšen predsednik Opštine Požega i svi njemu bliski saradnici, pod sumnjom da su upleteni u ozbiljan kriminal.\nOvo je primer da se u jednom gradu ipak mogu rešiti veliki problemi ako kod nadležnih postoji volja i odlučnost da rade svoj posao, koji su po slovu zakona i dužni da rade. U Gradu Subotici postoji itekako mnogo razloga za hapšenja. Građani Subotice su nestrpljivi da kriminalci koji troše njihov novac budu privedeni pravdi.\nUvidom u bilo koji dokument lokalnog SNS-a i povezanih lica, naziremo mutne radnje, nameštanja tendera, krivotvorenje realnog stanja i mnogo drugih krivičnih dela. Kvalitetno završen posao po viđenju funkcionera SNS-a sastoji se u tome da uspešno sakriju tragove nezakonitih radnji, da krađu pokriju odgovarajućim dokumentom.\nBiznismen Lajoš Čakanj, od građana prepoznat kao tajkun, ponovo je akter afere koja ukazuje na spregu političara i tajkuna. Do otprilike 220 objekata koje poseduje, Lajoš Čakanj je došao tajnovitim i veoma spornim kombinacijama sa svim garniturama vlasti.\nVeliki deo tog bogatstva je otuđen od građana Subotice uz pomoć bivše „demokratske“ vlasti. Radi se o velikoj površini poslovnih prostora u najužem centru grada. Vlast SNS-a mu je pak pomogla da lokale, koji su bili u vlasništvu Republike Srbije, upiše na svoje ime, kao na primer lokale u Rudić ulici, poreski dug zameni za plac fabrike Zorka i mnogo drugih mutnih radnji.\nDveri u Subotici žele da upozore javnost na moguće nezakonite radnje u bliskoj budućnosti. Tokom 2018. godine gradonačelnik Bogdan Laban je Vladi Republike Srbije podneo predlog za utvrđivanje javnog interesa za eksproprijaciju više objekata i zemljišta u najužem centru grada. Formalno, na eksproprisanom zemljištu bi navodno trebalo da se gradi put.\nJedan od razloga za eksproprijaciju bi mogao biti deo predloga za utvrđivanje opšteg interesa, koji se odnosi na parcelu koju poseduje LajošČakanj (ili firme čiji je vlasnik). Nekada su se na tom zemljištu nalazili objekti, a sada je tu zapušten prazan plac na parceli br. 3778/1 u ulici Vuka Karadžića broj 6.\nObjekte je vlasnik tog placa srušio pre desetak godina. U predlogu za eksproprijaciju, Laban traži da se vlasniku nadoknadi vrednosti tih nepostojećih objekata, odnosno da se iz budžeta isplati veliki iznos novca za zgrade koje su samovoljom pojedinca srušene pre deset godina. Bahatost i bezobzirnost Bogdana Labana ide dakle dotle da on traži novac od države za nepostojeće objekte, a u korist trećeg lica.\nVlada republike Srbije je na osnovu predloga gradonačelnika Labana donela odluku kojom se utvrđuje javni interes za eksproprijaciju nepokretnosti koje nisu tačno navedene. U rešenju se navodi da predmet eksproprijacije mogu biti objekti u skladu sa Planom detaljne regulacije centra grada Subotice – Zona I na nepokretnostima u K.O. Stari Grad (deo), teritorija Grada Subotice. U rešenju se ne navodi koje nekretnine su u pitanju, pa to praktično znači da se može eksproprisati bilo koja nekretnina u užem centru grada kako se kome prohte.\nOdluka Vlade je, dakle, doneta tako što su joj prikazani neistiniti podaci (postojanje objekata koji u prirodi ne postoje). Utvrđuje se javni interes za pristup privatnom objektu, koji već ima pristup i to iz dve ulice, isplata nepostojećih i postojećih objekata iz budžeta (o trošku svih građana), moguće ustupanje eksproprisanog zemljišta nekom „investitoru“ na kome bi sagradio objekat.\nProstorno-kulturno-istorijska celina od velikog značaja za grad i državu u celini, koja je kao takva, barem formalno pod posebnom zaštitom države, ovim putem je opasno ugrožena. Svi objekti koji i danas postoje na ovom prostoru imaju svojstvo kulturnog dobra i to svojstvo je upisano u katastru, ali Vladu to ili ne interesuje, ili su dovedeni u zabludu neistinitim podacima koji su dostavljeni od strane gradonačelnika Labana.\nU nezakonitim radnjama su i lokalni katastar koji izbegava da iz evidencije briše nepostojeće objekte, iako je takav zahtev već odavno podnet. U sprezi sa uzurpatorima je i Javno preduzeća za upravljanje putevima, urbanističko planiranje i stanovanje koje plan podređuje privatnom licu a ne opštem interesu. Na skici priloženoj uz ovaj tekst se jasno vidi da su karakteristične tačke postavljene tako da okružuju budući objekat Lajoša Čakanja. Skica tog plana je izdata od Javnog preduzeća za upravljanje putevima, urbanističko planiranje i stanovanje.\nDveri Subotice se obraćaju svojim sugrađanima zbog bojazni da su im ove informacije uskraćene. Skrećemo pažnju na lopovluk koji se neometano odvija od samog vrha države pa do lokalne uprave. Ponavljamo pitanje, koje je pre svega upućeno kriminalističkoj policiji, tužilaštvu, sudstvu: dokle mislite da tolerišete ovakve aktivnosti, koje su van zakona i koje su na štetu svih građana Subotice? Naknada eksproprisane imovine, dakle i nepostojećih zgrada, će se isplaćivati iz budžeta grada Subotice, što znači na štetu svih Subotičana?


Za rekonstrukciju toplovoda obezbijeđene 23.000 KM | Palelive.com\nPočetna Regija Sokolac Za rekonstrukciju toplovoda obezbijeđene 23.000 KM\nZa rekonstrukciju toplovoda obezbijeđene 23.000 KM\nSOKOLAC – U sokolačkom Srednjoškolskom centru “Vasilije Ostroški” sutra će biti puštena u rad rekonstruisana toplovodna mreža, za koju su obezbijeđene 23.000 KM, što će omogućiti kvalitetno zagrijavanje 4.000 metara kvadratnih u ovoj ustanovi.\nDirektor Srednjoškolskog centra Miroslav Maksimović rekao je Srni da je postavljen novi cjevovod od kotlovnice do škole i zamijenjena cjelokupna unutrašnja toplovodna mreža.\n“Novim cjevovodom skraćen je vod od kotlovnice do škole, čime smo izbjegli često pucanje i veće gubitke tople vode zbog starosti i dotrajalosti mreže”, istakao je Maksimović.\nOn je dodao da su ovom rekonstrukcijom cijevi unutrašnjeg cjevovoda podignute više da bi se postiglo mnogo kvalitetnije zagrijavanje svih prostorija u Srednjoškolskom centru.\nMaksimović je istakao da će rekonstruisana toplovodna mreža u ovoj školi biti puštena u rad sutra kako bi na početku drugog polugodišta u ponedjeljak, 21. januara, učenike dočekale tople učionice.\nPrema njegovim riječima, sredstva za ovaj projekat od 23.000 KM obezbijeđena su iz budžetskog suficita grada Istočno Sarajevo, ušteda Srednjoškolskog centra u dijelu materijalnih troškova i participacije učenika.\nU ovoj obrazovnoj ustanovi, kako navodi direktor, ove godine planirana je nabavka novog kotla u kotlovnici, koja je zajednička sa susjednom Osnovnom školom Sokolac i tako potpuno riješiti dugogodišnji problem zagrijavanja.\nZamjenik gradonačelnika Istočno Sarajevo Danko Vučetić rekao je Srni da grad redovno godišnje izdvaja ukupno oko 550.000 KM za materijalne troškove srednjih škola u gradskim opštinama, koliko je planirano i za ovu godinu.\n“Iz suficita budžeta u 2018. godini po rebalansu za Srednjoškolski centar `Vasilije Ostroški` izdvojili smo 7.500 KM za rekonstrukciju toplovodne mreže i isplatili redovnu tranšu od 131.500 KM, što je ukupno 139.000 KM”, naveo je Vučetić.\nOn je istakao da je u gradskom budžetu za 2019. godinu planiran iznos 28.000 KM i za podršku projektu “Energetska efikasnost” u Osnovnoj školi Sokolac.\nRadove izvodi firma “Postkompani” sa Sokoca.\nSrednjoškolski centar na Sokocu ima oko 400 učenika.\nPrethodni članakPolicija intenzivno traga za ubicama Miloša Ostojića\nNaredni članakPronađeni marihuana i spid


Otvaranje konferencije The Economist #Svetu2020: Zoran Đorđević - Poslovi budućnosti traže od nas visoko obrazovanje i kvalifikovanu radnu snagu : Nadlanu.com\nOtvaranje konferencije The Economist #Svetu2020: Zoran Đorđević - Poslovi budućnosti traže od nas visoko obrazovanje i kvalifikovanu radnu snagu\nObjavljeno 12. dec 2019. / 16:49:19\n- Koji su to globalni, lokalni i ekonomski trendovi i kako će se reflektovati na Srbiju? I šta je perspektiva? Izaći iz prošlosti, biti kreativan, imati jasan pogled u budućnost, definisati koliko daleko moramo da idemo, rekao je ministar.\n- Poslovi budućnosti traže od nas visoko obrazovanje i kvalifikovanu radnu snagu, a to bismo postigli preko Nacionalne službe za zapošljavanje, prekvalifikovanjem u IT sektoru i slično. - Nedostatak radne snage će možda u 2020. dostići već neki nivo i možda biti neki problem, ali mi imamo regionalno povezivanje. Jedino rešenje je slobodno kretanje radne snage - rekao je on.\nKonferencija “Ljudska prava u digitalnom dobu”: Čomić -…\n- To jeste globalan problem, one mogu i kompanije i zemlju da dovedu u jednu ozbiljnu situaciju. Neminovnost ekonomske krize će se desiti svima, upozorio je. - Moramo da učimo i da prevaziđemo sva nerazumevanja između nas. Naši konkurenti nisu zemlje u regionu, naš konkurent nije EU - zaključio je ministar, ohrabrivši sve da se interesuju i za biznis.\nCeo Đorđevićev govor pogledajte na video snimku u nastavku:\nkonferencijaSvet u 2020the economistvideoZoran Đorđević


Potpisan sporazum o realizaciji infrastrukturnih projekata sa Francuskom\nSporazum su potpisali ministar finansija Srbije Siniša Mali i ministar za spoljnu trgovinu i ekonomsku promociju Francuske Frank Riester.\nSporazum uključuje projekat izgradnje metroa u Beogradu i projekat unapređenja i povećanja efikasnosti elektrodistributivne mreže u Srbiji, rekao je Mali.\n"Projekat izgradnje metroa počeće krajem naredne godine, sa Makiškog polja, a linija će ići centrom grada do Mirijeva", rekao je Mali.\n"To nam je vetar u jedra koji nas nosi napred", naveo je on i dodao da se stavovi i interesi francuske poslovne zajednice ne menjaju i oni veruju u Srbiju i njenu privrednu budućnost.\nMinistar finansija razgovarao je, nakon potpisivanja sporazuma, sa predstavnicima francuske kompanije Alstom o izgradnji metroa u Beogradu i najavio da bi Memorandum o razumevanju, koji bi formalizovao saradnju francuske i kineske strane na tom projektu, mogao biti potpisan u januaru 2021. godine.\nVučić: Metro pitanje prestiža i snage\nPredsednik Srbije Aleksandar Vučić ocenio je da izgradnja metroa nije način samo da se reše saobraćajne gužve, već je to je pitanje prestiža, snage jednog grada i države, dodavši da je "zahvalan francuskim prijateljima što će uraditi zajednički posao u interesu obe zemlje".\n"Zahvaljujem predsedniku Francuske Emanuelu Makronu koji je podržavao srpski narod, pokazao je pravu emociju fransuskog naroda prema Srbiju, da je razume kada i po određenim pitanjima ne mislimo isto", rekao je Vučić posle potpisivanja sporazum Srbije i Francuske o sprovođenju prioritetnih projekata u Srbiji, pre svega metroa u Beogradu.\n"Veliki posao je pred nama da bismo počeli i zvanične građevinske radove, to je veoma važna linija za nas i modernizaciju Beograda", rekao je on i ocenio da je današnji sporazum nova potvrda fransusko-srpskog prijateljstva.


Vrganj i lisičarka najtraženiji\n18/08/2020 | 10:31 | Autor: Glas Srpske\nBiH je u prvom polugodištu ove godine u inostranstvo plasirala šumske plodove u vrijednosti od 9,75 miliona maraka, a na trpezama dominiraju svježe lisičarke i druge sušene vrste gljiva.\nPrema podacima Spoljnotrgovinske komore BiH, pozitivan trend rasta izvoza gljiva iz prvog kvartala nastavljen je, pa je na polugodištu plasman tih šumskih plodova povećan za 49,92 odsto u odnosu na isti period prošle godine. U navedenom periodu najviše je izvezeno sušenih jestivih gljiva i to u vrijednosti od 7,68 miliona maraka, te svježih lisičarki vrijednih 1,02 miliona KM.\n- Sušenih jestivih gljiva najviše je izvezeno u Švajcarsku, Njemačku i Francusku - naveli su u Spoljnotrgovinskoj komori.\nOd januara do kraja juna ove godine na domaće tržište stigle su gljive u vrijednosti od 2,68 miliona maraka, što je za 8,19 odsto više u odnosu na isti period 2019. godine. Bez obzira na povećanje uvoza, plasman gljiva u inostranstvo je i dalje oko četiri puta veći od uvoza.\nSušene jestive gljive prednjačile su i u uvozu, pa je u BiH stiglo tih proizvoda u vrijednosti od 2,65 miliona KM.\nOtkupljivači šumskih plodova ističu da se sezona sakupljanja gljiva završava u novembru, te da su u prvom polugodištu ove godine izvozili plodove sakupljene lani.\n- Gljive se počinju sakupljati polovinom godine, tako da se na početku godine izvozi prošlogodišnji rod. Zadovoljni smo, ali to i dalje nije na onom nivou kako bi trebalo da bude. Bilo je dosta kiše i hladnih dana, tako da nije bilo dovoljno gljiva. Sve gljive dobro prolaze na stranom tržištu, ali se najviše traži vrganj i njega najviše imamo - rekao je za Glas Srpske otkupljivač Miladin Mijatović.\nDodao je da sakupljači u prosjeku mogu da zarade više od prosječne plate mjesečno, a da se otkupna cijena gljiva mijenja na dnevnom nivou.\n- Cijena zavisi od roda i kvaliteta, vremenskih uslova, crvljivosti gljiva i izgleda, tako da kilogram ujutro može koštati deset maraka, u podne pet, a naveče tri marke i zbog toga se sakupljanjem gljiva malo ko i bavi - kazao je Mijatović i dodao da je prosječna cijena svježeg vrganja oko šest maraka po kilogramu.\nSakupljanjem šumskih plodova u BiH pretežno se bavi seosko stanovništvo koje na taj način nadopunjuje kućni budžet, a šumske gljive veoma su cijenjene u inostranstvu jer su kvalitetne i rijetkost u ostalim zemljama. S druge strane, BiH izvozi veoma male količine vještački uzgojenih šampinjona, za kojima ne vlada velika potražnja jer njih imaju i drugi.\nZa razliku od prošle godine, kada BiH u prvih šest mjeseci nije izvezla ni gram tartufa u inostranstvo, ovogodišnji rezultat u istom periodu ohrabruje. U Spoljnotrgovinskoj komori BiH navode da su od januara do kraja juna ove godine u inostranstvo izvezeni tartufi u vrijednosti od 13.269 maraka.\nGašić: Podrška Vlade Srpske razvojnim projektima u turizmu\n10:00 > Gorivo poskupjelo drugi put u ovoj godini\n09:48 > Popović: Zakon u februaru, nove kase dogodine\n08:42 > Prosječna decembarska plata 1.038 KM\n08:15 > Ćorić: Srpska preduzima sve korake kako bi došlo do izgradnje auto-puta Beograd-Sarajevo (VIDEO)


Foto: _str_jeddah / EPA;\nNije sve delovalo tako idilično za tim iz Torina jer je nakon mirnog prvog dela igre, Patrik Kutrone pogodio prečku u 48. minutu susreta.\nVojček Ščešni nije mogao ništa u toj prilici, iako je tokom čitavog susreta bio na uobičajenom nivou. Ronaldo je ponovo pokazao da je igrač za velika dela jer je iskoristio centaršut Miralema Pjanića i postigao gol, o kome će se tek pričati jer mnogi tvrde da je postignut iz ofsajda. Ovo je bio 19 pogodak Portugalca u 28 finala koliko ih je odigrao u karijeri.\nMilan do kraja nije uspeo da izjednači, a to im je dodatno otežao Frank Kesi koji je dobio crveni karton i to nakon upotrebe VAR tehnologije.\nPosebno je zanimljivo da je meč odigran van Italije, pa čak i van Evrope. Džeda je bila u prilici da vidi najbolje italijanske klubove, a Saudijska Arabija i ovim gestom pokazuje da je fudbal u ekspanziji.


Spektakularan program predstavljanja srpske mode na Svetskoj izložbi Expo 2020 Dubai | FashionMag42\nSpektakularan program predstavljanja srpske mode na Svetskoj izložbi Expo 2020 Dubai\nPotpisan ugovor između “Serbia Fashion Week” i “Fort Fashion Council” zahvaljujući kojem će domaći dizajneri imati priliku da se predstave i u Dubaiju – na novoj platformi “Serbia Fashion Week Middle East”.\n“Ovo je prva franšiza „Serbia Fashion Week”-a, čime naša nacionalna nedelja mode potvrđuje da je za manje od 10 godina od osnivanja postala značajan brend u internacionalnim okvirima. Ponosna sam na tu činjenicu, kao i na sve srpske dizajnere koji već godinama pod okriljem “Serbia Fashion Week-a” na najbolji način predstavljaju srpsku modu i kreativnost širom sveta”, rekla je predsednica naše nacionalne nedelje mode Svetlana Horvat, naglašavajući da će ovaj ugovor i nova platforma domaćim dizajnerima omogućiti osvajanje tržišta Bliskog istoka i Azije.\nMeđu uglednim gostima, koji su iz prvih redova pratile modne revije, našle su se poznate ličnosti iz UAE – predstavnici kraljevskih porodica šeik Muhamed Ašalan i šeik Khalid Alšaref, biznismena i investitora iz Dubaija, vlasnik “Bu Abdullah Group” jedne od najvećih multinacionalnih kompanija iz Dubaija, dr. Bu Abdulah, modna urednica “Marie Claire Arabia” Džesika Boni, internacionalna muzička zvezda poreklom iz Irana Lejla Kardan, ali i visoke zvanice iz Srbije – ministarka za rad, zapošljavanje, boračka i socijalna pitanja Darija Kisić Tepavčević, predsednik Privredne komore Vojvodine Boško Vučurević, pokrajinski sekretar za privredu i turizam Vlade Vojvodine Nenad Ivanišević, šefica kabineta predsednika Pokrajinske vlade Vojvodine Tatjana Đukanović. Ovaj jedinstveni modni spektakl u organizaciji “Serbia Fashion Week” pratilo je više od 50 predstavnika domaćih i stranih medija.\nPrevPreviousSana Garić sa svojim bendom na jednom od najvećih i najuticajnijih evropskih muzičkih festivala – EUROSONIC NOORDESLAG 2022\nNextDodir prirode kroz odrastanje Februarski Zeleni utorak u ADA MALL-uNext


Stevandić: Pitanje statusa Srpske bazirati na afirmaciji prava na samoopredjeljenje | BL Portal\nStevandić je naglasio da to mora da bude stalna bitka za afirmaciju i čuvanje prava Srpske na samoopredjeljenje jer je to jedina zaštita i ne može se čekati da neko pripremajući, što javno što tajno, napade na Srpsku dovede do novih sukoba sa nesagledivim posljedicama.\n“Ako iz BiH budu došle poruke ljubavi, uvažavanja i saradnje mi ćemo svoje opredjeljenje iskoristiti da ostanemo u BiH i gradimo zajednički život. Ali svakako ćemo to svoje pravo afirmisati i zadržati po povelji UN i svim evropskim konvencijama. To ne može da bude samo odgovor na stalne provokacije i najave ratova koje lider SDA Bakir Izetbegović često pominje. Njegov život je posvećen nekom budućem sukobu sa Srpskom”, rekao je Stevandić na konferenciji za novinare u Banjaluci.\nPrema njegovim riječima, Republika Srpska ne može da čeka i ona će pitanje svog statusa morati da stavi na mjesto broj jedan.\n“Želimo da sačuvamo Srpsku jer je to garancija našeg mira i opstanka, ali i mira u BiH”, poručio je Stevandić.\nGovoreći o odluci Centralne izborne komisije (CIK) da poništi izbore u Doboju i Srebrenici, Stevandić je naveo da je potpuno evidentno da Izetbegović sa većom ili manjom podrškom međunarodnih centara i establišmenta u Federaciji BiH u suštini upravlja Izbornom komisijom, te da pokušava da upravlja i političkim procesima, a želi da upravlja i budućnošću i mirom u BiH.\nOn smatra da bi Izetbegovićeva fašisoidna izjava da su Srbi loš narod u svakom normalnom društvu izazvala zajednički odgovor političkih partija iz Srpske i dovela do odlučnosti i jedinstva.\n“Umjesto toga, kolege iz SDS-a i PDP-a su kao odgovor Izetbegoviću ponudile nastavak svojih okršaja sa vlastima Srpske usmjeravajući sve svoje aktivnosti na dalje napade na srpskog člana i predsjedavajućeg Predsjedništva BiH Milorada Dodika”, rekao je Stevandić.\nOn je naveo da je bošnjački narod, kao svi drugi, dobar narod i zabrinut je kao i Srbi za budućnost, ali da je na Bošnjacima da odluče da li im je prihvatljivo to što radi i nudi Izetbegović.\nZamjenik predsjednika Ujedinjene Srpske Siniša Vidović rekao je da je nelegitimni CIK uz pomoć dva predstavnika Srba pokušao prvo da eliminiše Ujedinjenu Srpsku iz izbornog procesa, a da su sada posao završili poništavanjem izbora u Doboju i Srebrenici.\n“To je, vjerovatno, pokazna vježba za parlamentarne izbore 2022. godine kada bi mogli da ponište rezultate za predsjednika Republike Srpske i srpskog člana Predsjedništva BiH u slučaju da ne prođe njihov kandidat”, naveo je Vidović.\nČlan pravnog tima Ujedinjene Srpske Jelena Šljokavica smatra da je odluka CIK-a o Doboju i Srebrenici nezakonita, paušalna i nerazumljiva. Ona je naglasila da je nedopustivo da postupajući organi donose ovakve odluke koje se ne zasnivaju na procesnim i materijalnim stavkama, kao ni na pravilima struke.\nOna očekuje da će Apelaciono vijeće Suda BiH odlučiti po žalbi u skladu sa strukom i postupiti u skladu sa procesnim i materijalnim stavkama.\nCIK je nedavno donio odluku o poništavanju izbora održanih 15. novembra na 26 redovnih biračkih mjesta i dva biračka mjesta u odsustvu u Osnovnoj izbornoj jedinici Srebrenica za nivo načelnika i Skupštine opštine. Izbori su poništeni na 89 redovnih biračkih mjesta u Osnovnoj izbornoj jedinici Doboj za nivo gradonačelnika i Skupštine grada.\nTags: Nenad Stevandić, opredjeljenje, Republika Srpska\nStarleta sve iznenadila: Maca Diskrecija objavila da se udaje


Čitaoci „izveštavali“ sa Marakane u znak podrške neakreditovanom Danasu\nDanas | 28. avg 2019.\n„S obzirom na to da su novinari Danasa prvi put za 22 godine postojanja odbijeni za akreditacije za (ovu) utakmicu, čitaoci našeg lista odazvali su se pozivu na društvenim mrežama da izveštavaju za naš sajt sa Marakane i slikaju sa primerkom lista u znak podrške našoj redakciji“, naveo je list Danas koji je preneo fotografije sa stadiona na kom od 21h počinje utakmica.\nPodsetimo, list Danas objavio je da je u ponedeljak na adresu sportske rubrike tog lista stigao je imejl u kom stoji da “…zbog velikog interesovanja medija, fudbalski klub Crvena zvezda ne može da odobri akreditacije za novinare Danasa“.\nU reakciji na takvu odluku, u tekstu Danasa stoji i da nikad nije komentarisano koji su to mediji u prednosti, koliko su akreditacija dobili i po kom kriterijumu, bez obzira što su, kako piše Danas, njihovi novinari u novinarskim ložama uvek viđali mnogo više „nenovinara“ nego kolega, od estradnih ličnosti do „viđenijih“ navijača.\n„Nismo izneli u javnost tu pitoresknu priču, smatrajući da je „jadno“ pravo kluba da „odrezuje“ broj akreditacija „prema zaslugama“, jadno, ali pravo. Ali da onemogući jednom dnevnom listu s tradicijom i ugledom da prisustvuje događaju od javnog značaja u njihovoj organizaciji, bez obzira šta bio pravi razlog, notorno je neprofesionalno, bahato i sa stanovišta informacija od javnog značaja – nedozvoljivo“, objavio je list Danas.\nČitaoci već počeli da nam šalju fotografije sa utakmice #podrzidanas #ListDanasNaMarakani. Podržite i vi nezavisno novinarstvo, učlanite se u #KlubČitalacaDanasa na klub.danas.rs 😉\nA post shared by Dnevni list Danas (@danas.rs) on Aug 27, 2019 at 11:19am PDT\n← Kosovska policija uhapsila, pa pustila novinarku „Jedinstva“\nSavet REM-a nikad nije uspeo da se izgradi kao nezavisno, kredibilno i profesionalno telo →


Sportske.net - Partizan - Kapitenu odavno nije bitna minutaža\nPartizan - Kapitenu odavno nije bitna minutaža\nU poslednje vreme, kapiten Partizana Saša Ilić sve češće dobija priliku sa klupe, u drugom poluvremenu, a posle pobede u Užicu, iskusni vezista otkriva da je to još prošle godine bilo u planu.\nKapiten Partizana Saša Ilić polako se bliži kraju sjajne karijere, a do tada će svojim iskustvom na terenu pokušati da pomogne još jednoj nadolazećoj generaciji crno-belih da pokaže svoje kvalitete i Partizanu donese još koji trofej.\nPrimetno je da u poslednjih par utakmica Ilić ima manju minutažu nego od početka sezone, uglavnom ulazi sa klupe u drugom poluvremenu, ali, naravno, dugogodišnjem kapitenu šampiona Srbije ne pada na pamet da nekome zbog toga bilo šta prigovori.\n''To nam je bio plan još prošle sezone, ali sticajem okolnosti nije sproveden kako smo očekivali. Sada smo se dogovorili da na ovaj način pomognem iskustvom pomognem, stanem na loptu kada treba, usmerim mlađe momke u ekipi i to za sada daje rezultat. Cilj mi je da budem uz tim i pomognem, a minutaža mi je potpuno nebitna'', istakao je Ilić, a prenose 'Novosti''.\nKad je u pitanju trijumf u Užicu, Ilić smatra da bi ta utakmica mogla da bude prekretnica crno-belima posle lošeg starta sezone, uz nadu da će po receptu iz Užica šampion nastaviti i u narednim mečevima.


GOMEX : Šešir nakrivi, lakše se živi - "Banatske vredne ruke" po osamnaesti put u Zrenjaninu\nUčešće je prijavilo 39 aktiva žena i udruženja – 29 sa teritorije grada Zrenjanina i 10 sa teritorije Banata, iz Sečnja, Žitišta, Novog Bečeja, Nove Crnje, Kikinde i Opova. Posetiocima su predstavljene rukotvorine domaće radinosti, predmeti starih zanata, gastronomski specijalitete podneblja, uz zvuke tradicionalnih instrumenata i muzičare u narodnim nošnjama. "Banatske vredne ruke" uz podršku kompanije GOMEX poslale su poruku o značaju tradicije stvaralaštva.\nUčesnici su se takmičili u 5 kategorija: tradicionalna jela, tradicionalno jelo – ukiselo tj. kvasno testo, ručni radovi sa temom "Tradicija kao inspiracija", ručni radovi – pojedinačno i ukupan nastup. Dva žirija koja su to ocenjivala imala su i te kako izazovan posao.\nPriznanja su ponela mnoga udruženja i aktivi žena, jer je u svakoj kategoriji bilo po 6 nagrada. Najbolje tradicionalno jelo spremili su u Beloj Crkvi, a najbolje ručne radove pojedinačno imalo je udruženje "Banatski klas" iz Zrenjanina. Najbolji ručni radovi sa temom "Tradicija kao inspiracija" uradilo je Udruženje žena iz Aradca "Ruža". Nagradu za najbolji kompletan utisak ponelo je Udruženje žena "Dositej" iz Zrenjanina. Najbolja kvasna testa umesile su žene iz zrenjaninskog Udruženja "Gradnulički biseri". Ovo udruženje je dobilo i specijalno priznanje za dugogodišnje učešće na manifestaciji "Banatske vredne ruke".


Sremske Novine » Dobijamo najsavremeniji kontakt centar\nDobijamo najsavremeniji kontakt centar\nNa Konferenciji gradova i opština\nU Beogradu 25. marta delegacija Evropske unije u Srbiji u saradnji sa Stalnom konferencijom gradova i opština potpisala je ugovor sa Opštinom Stara Pazova i još 37 opština čiji su projekti odabrani za finansiranje u okviru programa EXCHANGE 3 . Potpredsednik Vlade Republike Srbije Božidar Đelić je rekao da je izdvojeno šest miliona evra za opštinske projekte i da je na konkurs po pomenutom programu prijavljeno 100 projekata od kojih su sredstva odobrena za 38. Đelić je dodao da je ovo jedan od najuspešnijih delova upotrebe Evropskih fondova koji omogućava da se prenese znanje iz EU i da se unutar Srbije povežu opštine.\n- Nastavićemo s evropskim podrškama usmerenim na lokalni nivo gde se može menjati svakodnevica – dodao je Đelić. Predsednik Opštine Stara Pazova Goran Jović potpisao je sa Delegacijom EU i SKGO ugovor o donaciji za izgradnju Kol centra, vrednoj 143.847 evra. – Ovo je još jedna potvrda od strane Evropske komisije da smo kao Opština Stara Pazova na dobrom putu. To je prevashodno, jedan projekat koji je značajan za građane, jer će im s izgradnjom tog kontakt centra informacije biti dostupne 24 sata. I to je ono o čemu smo već pričali, da nam je neophodan jedan takav Kol centar. Sad smo preko ovog projekta dobili i značajna sredstva i treba naznačiti da su nam u ovom projektu partneri grad Viljandi iz Estonije i opština Pećinci, – rekao je predsednik staropazovačke opštine Goran Jović i izrazio nadu da će Opština Stara Pazova dobiti jedan od najsavremenijih kontakt centara u Srbiji. Sve je to u skladu s planom opštine da uspostavi moderne informacione sisteme u cilju efikasnije obrade zahteva građana. Takođe, s planom da smanji administrativno opterećenje i poveća transperentnost opštinskih informacija uvođenjem modernih ICT sistema, čime će postići standardizovane i ujednačene procedure za obradu zahteva, skraćeno vreme za davanje odgovora i transparentnost procesa u upravljanju opštinom.\nPre potpisivanja pomenutog ugovora prisutnima su se obratili Vinset Dežer, šef Delegacije EU u Srbiji, Saša Paunović, predsednik SKGO i Irina Slavković, menadžerka programa EXCHANGE 3.


Beta, Glas Amerike\nHaradinaj je na Fejsubuku napisao da je "imao čast" da sa šefom CIA-a razgovara "o izazovima bezbednosti na Kosovu i šire".\n"Kosovo i SAD su strateški partneri u mnogim oblastima i posebno u oblasti bezbednosti. Kosovo je blagosloveno što nije samo u suočavanju s regionalnim i globalnim izazovima", napisao je Haradinaj.\nTema njegovog drugog sastanka, s pomoćnikom američkog državnog sekretara Mičelom, bila je "neophodnost povećanja uloge SAD na Balkanu", napisao je Haradinaj.\nPritom bi "poseban akcenat" bio na američkoj "podršci Kosovu na putu ka evroatlanskim integracijama".\n"Savezništvo sa SAD je garancija koje nam daje sigurnost i nadu. Nastavljamo zajedno!", napisao je Haradinaj.\nMekMaster: Čvrste veze SAD i Kosova\nSavetnik za nacionalnu bezbednost američkog predsednika Donalda Trampa, Herbert Rejmond Mekmaster bio je glavni gost na proslavi desetogodišnjice nezavisnosti Kosova, u ambasadi Kosova u Vašingtonu.\nMekmaster je izrazio snažnu podršku Trampove administracije, koja se ni po tonu ni po intenzitetu ne razlikuje od podrške kakvu su i prethodne američke administracije pružale Kosovu, javlja Glas Amerike.\n“Donosim vam pozdrave našeg predsednika Trampa, koji se ponosi vašim uspesima i čvrstim vezama između naše dve zemlje”, rekao je on.\n“Ostaćemo uz vas sve dok ispunjavate svoje međunarodne obaveze i ulažete napore za oživljavanje dijaloga sa Srbijom, kako bi teška i mučna prošlost i sećanja bili prevaziđeni", rekao je Mekmaster, koji se u svom kratkom govoru osvrnuo i na dijalog Beograda i Prištine.\n"Takvi koraci, pod vođstvom Kosova, doprineli bi i širem pomirenju u regionu. Proces bi bio još lakši kada bi se Kosovo i Srbija bez ograda pridružili Evro-atlantskoj zajednici država", dodao je on.\nMekmaster, koji je prvi put bio na Kosovu neposredno posle NATO kampanje 1999. i dalje važi za dobrog poznavaoca bezbednosnih izazova u regionu Zapadnog Balkana, navodi Glas Amerike.


Izvor: Radio Televizija Vojvodine, 30.Jul.2021, 15:16\nČlan Gradskog veća za privredu Milorad Radojević prisustvovao je podeli preparata Herba strip za zaštitu pčela čiju je nabavku subvencionisala Gradska uprava za privredu, članovima Društva pčelara "Jovan Živanović".\n"Sa ciljem poboljšanja rada udruženja iz oblasti poljoprivrede, Grad Novi Sad je i ove godine izdvojio 8,5 miliona dinara za podršku programskim aktivnostima ovih udruženja. >> Pročitaj celu vest na sajtu Radio Televizija Vojvodine << Društvo pčelara "Jovan Živanović", treću godinu uzastopno, dobija sredstva za nabavku preparata Herba strip, koji mnogo znači pčelarima u borbi protiv varoe. Ove godine, na Konkursu za udruženja, za nabavku tog preparata izdvojili smo milion dinara i omogućili da 12500 košnica sa teritorije Grada bude na taj način tretirano", objasnio je Radojević i dodao da je subvencija preparata Herba strip samo jedan vid podrške Grada lokalnim pčelarima i udruženju "Jovan Živanović".\n"Ta podrška se ogleda i u subvencionisanju troškova sertifikacije Fruškogorskog lipovog meda, nastupa na sajmovima i u organizovanju manifestacija. Podrška Grada je usmerena na male, lokalne proizvođače, a budžet za poljoprivredu se povećava iz godine u godinu", reko je Radojević.\nPredsednik Društva pčelara "Jovan Živanović" Milan Bulajić zahvalio se Radojeviću na razumevanju i podršci. On je istakao da finansijska pomoć za nabavku preparata Herba strip mnogo znači pčelarima i doprinosi povećanju broja košnica.\n"Ove godine je interesovanje najveće i možemo da budemo zadovoljni što će veliki broj košnica u Novom Sadu biti tretiran modernim i veoma učinkovitim preparatom koji je na biljnoj bazi, a koji smanjuje prisustvo parazita Varoe destruktor što nam obezbeđuje sigurnije i stabilnije prezimljavanje", izjavio je Bulajić.


Otklonjena još jedna dilema, da li je ovo sastav Partizana za Videoton? - Sportske.net\nOtklonjena još jedna dilema, da li je ovo sastav Partizana za Videoton?\nKada je u pitanju startna postava, Miroslav Đukić u četvrtak ne bi trebalo da ima briga poput onih uoči utakmice sa Vojvodinom proteklog vikenda.\nŠta Stojke kaže o Kljajićevim greškama?Stojković: "Tu sam da pucate prvo u mene ako nešto ne valja"Partizanu sudi Škot, Zvezdi LitvanacDošao je i taj dan - Partizan potvrđuje najzvučnije pojačanjeU Humskoj prazno, a Mađari se već hvale krcatim tribinama\nPodsetimo, crno-beli su protiv Novosađana na ''Karađorđu'' nastupili značajno oslabljeni.\nIgrali su bez najboljeg strelca Uroša Đurđevića, zatim vezista Nebojše Kosovića i Evertona Luiza, kao i golmana Filipa Kljajića, kojeg je loša forma u poslednje vreme koštala mesta među stativama.\nNjegovo mesto u nedelju je zauzeo Marko Jovičić, ali posle današnjeg dolaska Vladimira Stojkovića, jasno je ko će čuvati Partizanovu mrežu u nastavku sezone.\nMnogo zanimljiviji biće Đukićev izbor koga će od preostalih čuvara mreže (Kljajić, Jovičić, Stevanović) ostavljati na klupi, a koga na tribinama.\nOdbrambena linija ispred Stojkovića ne bi trebalo da doživi izmene u odnosu na pomenutu utakmicu sa Vojvodinom, kada je Lazara Ćirkovića na mestu štopera odlično zamenio novajlija Nemanja ''Nema'' Miletić.\nU veznom redu se očekuje povratak Evertona Luiza, koji je imao problema sa povredama, kako na kraju prošle, tako i početkom ove sezone, ali s obzirom da se Milan Radin sve ozbiljnije nameće, a da Everton verovatno još nije potpuno spreman, ne bi trebalo da iznenadi da se Brazilac protiv Videotona nađe na klupi za rezerve.\nA ono što navijače Partizana može najviše da raduje posle večerašnjeg treninga crno-belih, to je činjenica da je Uroš Đurđević spreman za najveće napore, pa ne bi trebalo da bude dileme ko će predvoditi napad crno-belih u četvrtak.\nImajući sve prethodno u vidu, očekivana postava Partizana izgleda ovako:\nVulićević, ''Nema'' Miletić, Ostojić, Nemanja Miletić,\nJevtović, Radin (Everton),\nJanković, Tavamba, Suma,\nIpak, Miroslav Đukić ima još dovoljno vremena i da eventualno iznenadi Marka Nikolića...


Kragujevačka Gimnazija počinje sa radom!!!\nU Prvoj kragujevačkog gimnaziji je u subotu održan „Donatorski doručak“ tokom kojeg je prikupljeno preko 1,1 milion dinara, a takodje su otvoreni i računi u bankama za dobrovoljne priloge koje mogu uplatiti gradjani i firme.\nOd juče je ponovo počela da radi Prva kragujevačka gimnazija čijih je nekoliko kancelarija i jedna učionica izgorelo u podmetnutom požaru 4. januara, zbog čega je prvi deo zimskog raspusta bio produžen za nedelju dana, do ponedeljka.\nŠteta od požara je procenjena na 20 miliona dinara. Pomoć su najavili Ministarstvo prosvete Srbije i lokalna vlast Kragujevca.


SPP poziva građane da izađu na referendum i Srbiju približe EU - SNEWS\nBy SNews 13. Januara 2022. 49\nStranka pravde i pomirenja (SPP) smatra da postojeći Ustav treba mijenjati u pogledu odnosa spram svih naroda, te pozvala građane Srbije da izađu na predstojeći referendum 16. januara. Ova stranka je saopštenje indirektno pozvala građane Srbije i Bošnjake da glasaju “ZA”.\nIz SPP-a navode da država mora biti država svih naroda, bez obzira na njihovo brojčano stanje, jednakih pred Ustavom i zakonima, a to znači i prepoznavanje svih posebnosti tih naroda u državnim simbolima poput himne, grba i zastave.\n“Pitanje referenduma tretirano je više od godinu dana prema zahtjevima evropskih institucija. Sve predložene izmjene Ustava odnose se na zakonodavstvo i ne zadiru u preambulu, niti u ljudska, vjerska i manjinska prava”, kažu iz ove stranke.\nPodsjećajući da je rahmetli akademik muftija Muamer Zukorlić dao značajan doprinos tim razgovorima, Stranka pravde i pomirenja, koja, navode, nastavlja misiju i viziju svog lidera, smatra da Bošnjaci i drugi građani Republike Srbije izlaskom na referendumsko glasanje mogu pomoći sebi i Republici Srbiji da se približi članstvu u Evropskoj uniji, te ih poziva da u nedjelju, 16. 01. 2022. godine ostvare svoje ustavno pravo, poručiki su iz SPP.\nLider SDPS-a i osnivač SDP-a, Rasim Ljajić pozvao je građane da izađu na referndum i podrže ustavne promjene koje se odnose na budući izbor sudija i tužilaca.\nPredsjednik SDA Sandžaka Sulejman Ugljanin saopštio je da stranka na čijem je čelu, zbog prijetnji upućenih Bošnjacima, neće učestvovati na referendumu i da povlači sve svoje predstavnike iz referendumskog procesa.\nU Srbiji će u nedjelju, 16. januara 2022. godine biti održan referendum radi potvrđivanja Akta o promjeni Ustava koji se odnosi na budući izbor sudija i tužilaca, donesen po preporuci Venecijanske komisije.\nTagovi: Akt o promjeni Ustava referendum 16.januar SPP Stranka pravde i pomirenja (SPP)


Ekonomija - datum: 2019-09-15 OKRUGLI STO U VEZI S NACRTOM ZAKONA O POMORSKOJ AGENTURI\nS jučerašnjeg okruglog stola Uvažili značajan broj sugestija Okrugli sto je izazvao veliko interesovanje agenata, pa je trosatna diskusija bila veoma značajna za sve učesnike u javnoj raspravi, navodi se u saopštenju ministarstva\nMinistarstvo saobraćaja i pomorstva je tokom izrade Nacrta zakona o pomorskoj agenturi obezbijedilo izuzetno visok stepen transparentnosti i uvažilo značajan broj sugestija dobijenih od privrednog sektora, ocijenjeno je na okruglom stolu održanom u Baru.\nIz ministarstva je saopšteno da je održavanjem okruglog stola povodom Nacrta zakona o pomorskoj agenturi u četvrtak završen proces javne rasprave u odnosu na taj normativni akt, prenijela je juče agencija Mina biznis.\nTokom rada na pripremi nacrta zakona ministarstvo je intenzivno vodilo i konsultativne procese u više navrata s asocijacijama pomorskih agenata, kako bi već u fazi izrade nacrta mogli da uzmu u obzir i konstruktivne sugestije i zajedničkim naporima definišu tu veoma značajnu privrednu djelatnost.\n– Okrugli sto je, i pored toga, izazvao veliko interesovanje agenata, pa je trosatna diskusija bila veoma značajna za sve učesnike u javnoj raspravi i ukazala dodatno na određene segmente djelatnosti – navodi se u saopštenju.\nOkruglom stolu prisustvovali su i predstavnici Privredne komore (PKCG), Savjeta za konkurentnost i Savjeta stranih investitora, kao i asocijacije pomorskih agenata.\n– Poslije analiziranja svih pristiglih sugestija u toku javne rasprave, nacrt će biti dostavljen nadležnim institucijama radi dobijanja mišljenja, kao i Vladi radi utvrđivanja predloga zakona – objasnili su iz ministarstva.


Dejanović: Prirodni priraštaj još dugo neće biti dobar - Dnevnik\nBEOGRAD: Stopa prirodnog priraštaja neće još dugo biti dobra, jer smo stara nacija, kaže ministarka bez portfelja zadužena za demografiju i populacionu politiku Slavica Đukić Dejanović i dodaje da je Strategija podsticaja rađanja revidirana i da će se Vlada Srbije o njoj izjašnjavati na nekoj od narednih sednica.\nOna kaže da je prirodni priraštaj (odnos rođenih i umrlih) bio najlošiji 2016. godine, kao i da je te godine najmanje beba rođeno u poslednjih 112 godina, a da se se slika za nijansu popravila prošle godine, kada je rođeno više beba."Bebi bum generacija sada ima više od 65 godina. Smrtnost se povećava i zbog toga nam je indeks loš. Jako je važno da se rađa više beba, da zaustavimo pad rađanja, koji je godinama bio naša realnost", rekla je Đukić Dejanović za Tanjug.\nPosebno se, kako kaže, moraju uključiti lokalne samouprave da pomognu kroz razne projekte.Za te namene prošle godine je 15 lokalnih samuoprava dobilo 130 miliona dinara nepovratnih sredstava."Sada su planirana sredstva pet puta veća, oko 600 miliona dinara, i obuhvatićemo neuporedivo veći broj opština", rekla je ona.\nOna kaže da su žene danas veoma opterećene poslovima u kući, brigom oko dece, ali i na poslu, te se mora raditi na uvođenju servisnih aktivnosti."Politika mora biti usmerena na stimulaciju žene da joj uslovi za podizanje dece budu lakši, da se odluči da postane majka i drugi i treći put, a ne samo jednom", naglasila je ona.\nZa kritike na račun žena da su "čedomorke", koje su se mogle čuti i od velikodostojnika SPC, ona kaže da je "neotuđivo pravo žene da odlučuje o rađanju". "Uvažavam sve institucije, ali neotuđivo pravo žene je da ona odlučuje o rađanju. U to pravo nikada niko ne sme da dirne. Odluka treba da se donese u ambijentu u kome žena ima mogućnost da se posavetuje i sa ginekologom i sa psihologom, da prethodno razgovara sa partnerom o tome da li oni žele dete i kada ga žele", naglasila je ona.\nA koje će korake država da preduzme u narednom periodu, definisano je u revidiranoj Strategiji podsticaja rađanja iz 2008. godine, za koju Dejanović kaže da je bila "mrtvo slovo na papiru".Urađen je i prateći akcioni plan šta su zaduženja svakog ministarstva pojedinačno.\nPo prvi put se, kako je rekla, vodilo računa i o migracijama u dokumentu koji predviđa aktivnosti za narednih deset godina. "Mi ne možemo sa sigurnošću tvrditi da li neko ko sada prolazi Srbiju za pet, deset godina neće biti neko ko živi u Srbiji", kaže Đukić Dejanović.Ministarka kaže da država traži modalitet kako da se stimulišu odgovorni poslodavci, koji zaposlenima olakšavaju roditeljsku poziciju.\nRazmatraju se i opcije da se takvim firmama pomogne kroz određene subvencije ili olakšice od poreza, a možda čak i kroz marketing proizvodnje kojom se bave.Upitana da li je reagovala kada su se pojavili medijski napisi da u ER Srbiji nisu produženi ugovori trudnicama, ona je rekla da je kontaktirala rukovodstvom kompanije i da sve trudnice imaju produžetak ugovora do završetka porodiljskog odsustva.\nDeda Mraz pročitao pisma, od sutra donosi paketiće\nGodina izgubljenih jubileja\nMondo pre 15 minuta\nNormalizovano vodosnabdevanje u Novom Sadu


Univerzitet SSST od naredne akademske godine počinje sa studijskim programom Farmacije\nIznimna čast i zadovoljstvo nam je podijeliti sa Vama da je započeta saradnja Univerztieta SSST i Bosnalijeka\nPANTHEON konferencija „Digitalizacija 2019 u praksi“ (VIDEO+FOTO)\nCentralna tema ovogodišnje PANTHEON konferencije u organizaciji kompanije Datalab BH je „Digitalizacija 2019 u praksi“. Fokus je bio na potrebama malih i srednjih preduzeća u Bosni i Hercegovini na putu ka digitalizaciji poslovanja\nJedan od najvećih domaćih proizvođača vode, tešanjska kompanija Oaza, na tržište je lansirala dva nova, inovativna proizvoda; domaći čaj i funkcionalne vode. Potpuno novi koncept napitaka koji će, ljubiteljima domaćeg i prirodnog, probuditi sva čula\nIntervju s Lejlom Kadrović, expert pri kabinetu direktora izvršne direkcije za informacione tehnologije BH TELECOM\nPotrebna što žurnija digitalizacija javne uprave!\nBiH društvo se počinje transformirati ka digitalnom društvu znanja i informacija\nIntervju s Aleksandrom Mastilovićem, stručnim savjetnikom generalnog direktora regulatorne agencije za komunikacije u BiH\nTatjana Vučić: IT industrija polako ali sigurno vraća inteligenciju u modu


Porodici Sukara privremeno zabranjeno raspolaganje imovinom vrijednom 820.000 KM - CIN\nPorodici Sukara privremeno zabranjeno raspolaganje imovinom vrijednom 820.000 KM\nVladimir Sukara kaže da njegova porodica nije dobila zvaničnu sudsku obavijest o privremenoj zabrani raspolaganja imovinom koju posjeduje njegov otac. U izjavi za Centar za istraživačko novinarstvo (CIN) Sukara kaže da informacije koje plasira policija, a koje su čuli od medija, nisu tačne.\nMinistarstvo unutrašnjih poslova Republike Srpske (MUP RS) je poslalo saopćenje za javnost u kojem se navodi da su sudovi Republike Srpske i Republike Srbije Novi Sukari i članovima njegove porodice privremeno zabranili raspolaganje imovinom. Zabrana se odnosi na stan sa ostavom u Banjoj Luci – vrijedan 170.000 KM, osam vozila (teretnih i luksuznih) vrijednih 250.000 KM, zemljište vrijedno 50.000 KM, stan u Beogradu od 150.000 KM i stan u Mladenovcu od 200.000 KM.\nOva mjera je donesena nakon istrage provedene po nalogu Okružnog tužilaštva, zbog sumnje da su Novo Sukara, vlasnik preduzeća Orion 3, i sa njim povezana fizička i pravna lica utajili poreze i doprinose te zloupotrijebili ovlasti u privredi. Policija je po nalogu Tužilaštva izvršila pretres i oduzela originalne dokumente na tri lokacije na području Banje Luke. Sumnja se da imovina stečena u BiH i Srbiji nije stečena na legalan način.\n„Za mene je to neosnovano. (…) za mene to ništa i ne znači“, kaže Vladimir, dodajući da on lično ne posjeduje nikakvu imovinu.\nU maju je Poreska uprava RS-a prijavila MUP-u RS-a Novu Sukaru, zbog sumnje da je kao vlasnik i direktor firme Orion 3 iz Banje Luke utajio poreze i doprinose te tako zloupotrijebio svoja ovlaštenja. Prema podacima iz firme, Orion 3 ima više od 300 zaposlenih i bavi se distribucijom i prodajom na malo i veliko. Firma je većinski vlasnik Mesne industrije IMPRO Prijedor.\n„IMPRO je u stečaju, i to svi znaju, a Orion 3 – zna se koji je njegov status, firma je blokirana“, kaže Vladimir.\nUprava za indirektno oporezivanje Bosne i Hercegovine (UIO BiH) je u septembru 2010. godine donijela rješenje o vođenju posebne sheme dužnika za Orion 3, zbog 80.144 KM duga po osnovu neplaćenog poreza na dodanu vrijednost. Dug se odnosio na porezni period maj-juli 2010. godine. Ta odluka je značila da lica koja kupuju dobra i usluge od ovog preduzeća PDV plaćaju direktno Upravi. Radi namirenja duga, ova institucija je u septembru 2011. godine organizovala i javnu aukciju prodaje zaplijenjenih motornih vozila u vlasništvu Oriona 3, u početnoj vrijednosti od 167.000 KM.\nU zadnje dvije godine, od kada je u RS-u donesen Zakon o oduzimanju imovine stečene nezakonitim djelom, privremeno je oduzeta imovina više od 200 osoba, ukupne vrijednosti oko 28 miliona KM. U samo jednom slučaju je imovina vrijedna pola miliona KM oduzeta trajno, i to Dariu Brkiću koji je ove godine pravosnažno osuđen zbog nelegalnog organizovanja igara na sreću.\nZa razliku od RS-a, na državnom nivou ovakav zakon ne postoji, a oduzimanje nelegalne imovine je uređeno nekolicinom odredbi Krivičnog zakona i Zakona o izvršenju krivičnih sankcija BiH. U Federaciji BiH je Parlament usvojio tek Nacrt Zakona o oduzimanju imovinske koristi stečene krivičnim djelom i prekršajem.\nObjavljeno: 14.9.2012. godine


OSA nije prisluškivala građane i zvaničnike Srbije - Kozarac.ba\nZajednička komisija za nadzor nad radom Obavještajno-sigurnosne agencije (OSA) BiH održala je sjednicu sa članovima ove agencije, na kojoj je razmatrana aktuelna informacija koja je prije nekoliko dana procurila u javnost, o tome da je OSA prisluškivala građane i funkcionere Srbije. Utvrđeno je da nije bilo nikakvog prisluškivanja te da je sve urađeno u skladu sa zakonom.\n“Na današnjoj sjenici usvojili smo jednoglasan zaključak na bazi povjerljive dokumentacije da je OSA svoj posao radila u skladu sa zakonom. Ustanovili smo da je dokument koji je procurio u javnost autentičan i da nije bilo nikakve vrste prisluškivanja građana i zvaničnika Srbije, ali ni BiH”, kazao je za Klix.ba Ahmetović.\n“Osnovni problem je curenje povjerljivih dokumenata u javnost, zbog čega će OSA sprovesti internu istragu”, zaključio je Ahmetović.\nPodsjećamo, u kabinet potpredsjednika Narodne skupštine Republike Srpske Nenada Stevandića navodno je 16. decembra stigla pošiljka s oznakom “Tajno”. Riječ je o dokument pod nazivom “Prijedlog za zavođenje obavještajnog prodora”, a čije su metode navodno dio akcije “Ušće” koje su, zapravo, kako stoji u dokumentu, odgovor na obavještajni nastup sigurnosnih službi Srbije prema građanima i institucijama BiH.


Pentagon: Amerika nije umešana u napade dronovima na ruske baze u Siriji - 11.01.2018, Sputnik Srbija\nPentagon: Amerika nije umešana u napade dronovima na ruske baze u Siriji\nSjedinjene Američke Države nikad nisu učestvovale u napadima dronovima na ruske vojne objekte u Siriji, izjavio je predstavnik Komiteta načelnika štabova... 11.01.2018, Sputnik Srbija\nSjedinjene Američke Države nikad nisu učestvovale u napadima dronovima na ruske vojne objekte u Siriji, izjavio je predstavnik Komiteta načelnika štabova Oružanih snaga SAD general Kenet Makenzi.\n„SAD nisu bile umešane u bilo kakve napade uz korišćenje dronova na ruske vojne objekte u Siriji“, rekao je general.\nMakenzi je saopštio i i da je general Džozef Danford juče imao „srdačnu razmenu mišljenja“ sa načelnikom Generalštaba Oružanih snaga Rusije Valerijem Gerasimovim. Makenzi je odbio da saopšti detalje pregovora.\nOn je dodao i da američka vojska prati razvoj ruskih Snaga za strateško obuzdavanje.\n„Sa čisto vojne tačke gledišta pokušavamo da mislimo globalno. Naravno, Rusija i njene strateške snage — to je nešto što mi nastavljamo da pratimo, ali u isto vreme poklanjamo pažnju većim pretnjama“, rekao je Makenzi.\nSa svoje strane, portparolka Ministarstva odbrane SAD Dejna Vajt izjavila je da Pentagon neće komentarisati ko se nalazi iza napada na vojne objekte Rusije u Siriji.


Leđenac: Nezavisni mediji ključ opstanka mogu naći u svojoj zajednici - Takt Info\nPotpredsednica Nezavisnog društva novinara Vojvodine (NDNV) Maja Ledjenac izjavila je da bez ozbiljnih ulaganja u zajednicu, nezavisni mediji gube glavnog saveznika, a to su gradjani.\n“U nestabilnom medijskom okruženju u regionu Zapadnog Balkana, gde raste politički i finansijski pritisak na nezavisne medije, obnova odnosa sa zajednicom može doneti pravog saveznika u borbi za opstanak medija”, kazala je Ledjenac na Global Media Forumu.\n“Promena razmišljanja treba da ide u pravcu svakodnevne komunikacije novinara, urednika i redakcije sa zajednicom, jer redakcije treba da se oslanjaju na mišljenje i potrebe zajednice”, rekla je Ledjenac.\n“Ono što je i dalje problem jeste činjenica da banke ne prepoznaju male medije kao ozbiljne i važne klijente. Potrebno je da i ‘veliki igrači’ promene pristup i da im omoguće korišćenje svih servisa koji mogu doprineti poboljšanju slobode medija, jer je to važno za celu zajednicu i sve gradjane”, ocenila je Ledjenac.\nPredsednik NDNV Norbert Šinković rekao je da je izgradnja zajednice dugoročni proces, “poput maratona, a ne sprinta”, koji donosi različite izvore finansiranja.\nDodao je da je potrebna i promena u razmišljanju samih medijskih profesionalaca i novinara, jer u današnjem svetu punom informativne buke i lažnih vesti “nije dovoljno samo proizvoditi kvalitetan sadržaj”.\n“Publika je tu, ali zaglušujuća buka na društvenim mrežama i drugim platformama, otežava im pristup. Mali mediji moraju da budu tamo gde je njihova publika, inače proces komunikacije neće uroditi plodom niti će doneti nove izvore prihoda za održivost”, istakao je Šinković.\nSesija pod nazivom “Zajednica je važna – onlajn fandrejzing u medijskom poslovanju” održana je u okviru Global Media Foruma u organizaciji nemačkog javnog emitera Dojče Vele.\nDvodnevna interdisciplinarna i medjunarodna konferencija na temu “Disrupcija i inovacije” održava se u Bonu, ali zbog pandemije koronavirusa, deo sesija odvija se i onlajn.


Firma "LUK OIL" je donirala pakete namirnica članovima Udruženja penzionera u Ćupriji!!!\nFirma „LUK OIL“ je donirala pakete namirnica članovima Udruženja penzionera u Ćupriji!!!\nDana 13. aprila 2018.godine, u prostorijama Udruženja penzionera opštine Ćuprija, deljeni su paketi – donacija kompanije „LUKOIL SRBIJA“, za članove Udruženja, kao skromna nagrada za redovno plaćanje članarine.\nDodeli paketa su prisustvovali Ana Janković, finansijski direktor kompanije „LUKOIL SRBIJA“; Violeta Todosijević, direktor filijale PIO Ćuprija; Branimir Tazić, predsednik Skupštine opštine Ćuprija,koji su izjavili, da su pozdravili ovu inicijativu Udruženja penzionera.\nOvu donaciju kompanije „LUKOIL SRBIJA“ sa odobravanjem su pozdravili penzioneri koji su dobili paket sa prehrambenim namirnicama, a Udruženje penzionera se nada da će biti još ovakvih akcija u toku godine.


31/03/2014 | 21:30\nMarchionne namerava pravno da završi spajanje Fiata i Chryslera do kraja ove godine i da formira kompaniju Fiat Chrysler Automobiles, sedmog po veličini proizvođača automobila na svetu, a novi višegodišnji plan predstaviće u u maju.\nDo 2018. Fiat će moći da proizvede preko šest miliona automobila. Neću da dajem detalje plana ali idemo u tom pravcu, rekao je Marchionne novinarima posle sastanka deoničara Fiata u istorijskom sedištu kompanije u Torinu.\nKompanija je proizvela 4,4 miliona vozila prošle godine, a cilj je da ove godine proda između 4,5 i 4,6 miliona, uglavnom računajući na jako američko i azijsko tržište.\nMarchionne je često citiran kako kaže da je cifra od šest miliona granica koju proizvođači automobila moraju da pređu da bi ostvarivali profit na sve popunjenijem globalnom tržištu.\nPoslednjih godina, međutim, nije pominjao da bi kompanija Fiat Chrysler mogla da dostigne taj nivo zbog toga što je usled ekonomske krize pala prodaja u Evropi. Marchionne veruje da kompanija može da finansira svoj naredni petogodišnji plan bez prodaje imovine ili dokaptalizacije.\nFiat Chrysler Automobiles imaće pravno sedište u Holandiji, a fiskalno sedište u Britaniji, dok će se njegovim deonicama trgovati na njujorškoj i milanskoj berzi.\nMarchionne je rekao deoničarima da je Fiat u razgovorima sa ruskom Sberbank o zajedničkom ulaganju za proizvodnju džipova. Fiat i Sberbank su potpisali pismo o namerama o tom ulaganju 2012, ali do sada nije bilo izveštaja o napretku.\nKrstić: Jedinstvena, istorijska prilika


Bekvalac: Ako ostanem, mnogi će morati na odu…\nNaslovnica Sjeverni Sandžak Novi Pazar Bekvalac: Ako ostanem, mnogi će morati na odu…\nNovi Pazar – Trener Novog Pazara Dragoljub Bekvalac rekao je da je subotnja utakmica protiv OFK Beograda u 29. kolu Super lige prilika da se ekipa iskupi za lošu partiju i poraz od 3:0 u prošlom kolu od Slobode.\n“Nadam se da će oba tima odigrati utakmicu bez grča i opterećenja. Imamo šansu da se pred prepunim tribinama iskupimo za katastrofalnu igru iz Užica, gde smo odigrali kako ne smemo nikad da igramo”, rekao je Bekvalac.\n“Ne mogu da pređem preko te utakmice, zato su kažnjeni kompletan stručni štab na čelu sa mnom i svi fudbaleri. Može se izgubiti i sa većom razlikom, ali igrači ne smeju tako da se ponašaju na terenu”, dodao je.\nNovi Pazar je na 14. mestu u Super ligi sa 25 bodova i obezbedio je opstanak, dok je OFK Beograd osmi sa 15 bodova više.\nTrener Novopazaraca je istakao da sa prvim timom trenira nekoliko igrača iz omladinskog pogona i da će neko od njih, najverovatnije, dobiti priliku protiv “romantičara” sa Karaburme.\n“Izdvojio bih Suada Nokića i Fejsala Mulića, možda jedan od njih dvojice bude i među starterima”, najavio je Bekvalac.\nOn je ocenio da su za opstanak u Super ligi najzaslužniji fudbaleri, ali i da neki od prvotimaca treba da priželjkuju njegov odlazak sa klupe novopazarskog superligaša.\n“Igrači su prihvatili novine koje sam doneo i dva kola pre kraja obezbedili smo opstanak. Ipak, ako ostanem u klubu, za neke od njih više neće biti mesta u timu. Takođe, nemerljiv je i doprinos naših navijača, nosili su nas u najtežim momentima”, zaključio je Bekvalac.\nUtakmica 29. kola Super lige između Novog Pazara i OFK Beograda igraće se sutra od 17.00, a ulaz na tribine Gradskog stadiona biće besplatan.\n“Podelićemo besplatne ulaznice našim simpatizerima, a sa navijačima smo pripremili spektakularnu koreografiju”, rekao je portparol kluba Redžep Korać.


Foto: TikTok/trinabeil / screenshot\n"Zdravo! Ovo nije hrana u mom stomaku. Ja sam Trina, zavisnica od alkohola. Skoro dve godine ne konzumiram drogu i trezna sam već četiri i po meseca. Nisam slušala svog doktora, koji mi je rekao da prestanem da pijem ili ću imati ogromne probleme sa jetrom i - evo nas. Juče sam dobila izveštaj koji uopšte nije dobar", rekla je Trina u videu na svom TikTok profilu.\nU nastavku kaže da svaki put kada pokuša da pojede ili popije nešto, oseti veliku neprijatnost.\n"Ako se preispitujete da li bi trebalo da prestanete da pijete ili možda mislite da vam se ovo ne može dogoditi - može! Ja vam samo pokazujem kako izgleda biti zavisan od alkohola i nadam se da ćete, ako sada razmišljate o tome, prestati da pijete", zaključila je ona.\nVideo je privukao veliku pažnju korisnika društvenih mreža i komentari podrške nisu prestajali da stižu.\nZa "Bazfid" Trina je objasnila kako je njena bolest zavisnosti počela sa opojnim drogama, kada je imala 24 godine.\n- Razlog zbog kojeg sam nastavila bio je da "umrtvim" sve probleme za koje sam osećala da me guše još od malena - kaže ona.\nZavisnost se nastavila tokom godina i proširila se na alkohol i cigarete. Sada je prestala da konzumira alkohol, ali je suočena sa više zdravstvenih problema kao rezultat ranije zloupotrebe supstanci.\nTrenutno pati od ozbiljnog oštećenja jetre i verovatno će joj trebati transplantacija jetre. Njen uvećan stomak zapravo je rezultat hepatomegalije, koja predstavlja prekomerno oticanje i uvećanje jetre kao posledica dugotrajne i prekomerne konzumacije alkohola.


Radonjić posle teške pobede nad FMP: Postoji ozbiljna doza zamora kod igrača - Sportal\nDetalj sa meča KK Crvena zvezda - KK FMP Foto: Stare Slike\nsportal - Vest objavljena: 09:32 - 12.04.2022\n"Nismo dobro otvorili meč. Čitavo prvo poluvreme smo bili loši u odbrani. FMP je igrao jako dobro. U nastavku smo podigli nivo igre, došli do prednosti i uspeli da iskontrolišemo meč", izjavio je Radonjić, a preneo klupski sajt.\nTrener crveno-belih je rekao i da je osetan umor kod njegove ekipe.\n"Bilo je vidno da postoji ozbiljna doza zamora i potrudićemo se da se u narednom periodu pozabavimo time. Čeka nas lakši raspored nego do sada", rekao je on.\nRadonjić je čestitao FMP-u na "odličnoj sezoni" i poželeo im sreću u nastavku takmičenja.\nNakon ove utakmice crveno-bele očekuju dva gostovanja i zaostali mečevi u Podgorici i Čačku, kao i zaostala utakmica sa Igokeom u Beogradu 23.04 u hali "Aleksandar Nikolić".\nDončić ispred Jokića na Zapadu, Embid je "GOSPODAR ISTOKA"\nPoznat termin Novakovog POVRATKA NA TEREN! Đoković igra preko dana, ali će morati da pričeka\nSvetska košarka Dejan Radonjić Umor1 Izjava


U julu javna rasprava o izmjenama Zakona o osnovama socijalne zaštite - RTV SLON\nU julu javna rasprava o izmjenama Zakona o osnovama socijalne zaštite\nFederalno ministarstvo rada i socijalne politike počinje proces javne rasprave o Nacrtu zakona o izmjenama i dopunama Zakona o osnovama socijalne zaštite, zaštite civilnih žrtava rata i zaštite porodice s djecom, u trajanju od 30 dana.\nRasprava će trajati od 1. do 30. jula ove godine i u tom periodu će Nacrt biti dostupan na web stranici Ministarstva (www.fmrsp.gov.ba) uz priložen obrazac za dostavljanje pisanih komentara, primjedbi, prijedloga i sugestija, kako bi bio izrađen što kvalitetniji Prijedlog zakona.\nU skladu sa epidemiološkom situacijom u Bosni i Hercegovini, Federalno ministarstvo će nastojati organizirati i otvorenu javnu raspravu o tom zakonu o čemu će javnost biti blagovremeno obaviještena.\nPopunjeni obrazac za dostavljanje pisanih komentara, primjedbi, prijedloga i sugestija na predloženi Nacrt zakona može se dostaviti poštom ili lično na adresu Federalnog ministarstva rada i socijalne politike (Sektor za socijalnu zaštitu i zaštitu obitelji i djece, Hamdije Čemerlića 2, 71 000 Sarajevo).\nTakođer je dostupna i e-mail adresa: [email protected], saopćeno je iz Ureda za odnose s javošću Vlade FBiH.\nJavna rasprava se provodi u skladu sa zaduženjima sa 1. redovne sjednice Predstavničkog doma Parlamenta FBiH od 28. februara 2019. godine i 4. sjednice Doma naroda Parlamenta FBiH od 19. decembra 2019. godine.\nPrethodni članakNa Krojčici ugašena divlja deponija smeća\nSljedeći ČlanakVrijeme danas: Prije podne ugodno, poslijepodne sparno


Pozivni centar opštine Кladovo, od svog formiranja 16. marta, primio je više od 360 poziva građana | TV Istok\nPozivni centar opštine Кladovo, od svog formiranja 16. marta, primio je više od 360 poziva građana\nPozivni centar opštine Кladovo, od svog formiranja 16. marta, primio je više od 360 poziva građana. Najčešća pitanja se odnose na način distribucije pomoći licima koja su starija od 65 godina, odnosno kako organizovati dostavu namirnica i lekova. Dežurni daju uputstva i savete, a više od 50 stanovnika iz grupe ugroženih, dobilo je namirnice, lekove, od juče i penzije. Reč je o pezionerima koji prethodno nisu ovlastili nikoga za podizanje novca sa šaltera pošta i poslovnih banaka.\nDosadašnji zahtevi građana koji su se obratili na brojeve telefona 019 808-042 i 019 808-281 su realizovani uz pomoć 83 volontera koji su se stavili na rapolaganje Opštinskom štabu za vanredne situacije. Na terenu u opštini Кladovo su aktivni i volonteri Crvenog krsta, ali ne izostaje i komšijska solidarnost Кladovljana koji u brojnim situacijama za vreme vanrednog stanja pomažu našim najstarijim sugrađanima.\nOpštinski štab za vanredne situacije u Кladovu, izdao je preporuku svim upravnicima stambenih zajednica da organizuju dezinfekciju javnih prostora u zgradama i pojačane sanitarno-higijenske mere.To se odnosi na dezinfekciju zajedničkih prostorija, hodnika, stepeništa i gelendera. Dezinfekciona sredstva upravnici zgrada mogu preuzeti iz Javnog preduzeće “Кomunalac” a sve dodatne informacije mogu dobiti pozivom na broj mobilnog telefona 064/8754-200. Oni koji sprovode dezinfekciju dužni su da koriste zaštitnu opremu, maske i rukavice i moraju da poštuju mere koje se odnose na postupanja u vreme vanrednog stanja. U okviru svojih delatnosti JP “Кomunalac” nastavlja sa dezinfekcijom javnih objekata, prilaza i ulaza stambenih zgrada.\nPrevious : Stanje na putevima u Timočkoj krajini\nNext : U Srbiji potvrđeno 457 slučajeva zaraze koronavirusom


Biti u vladi - Srđan Milošević - Peščanik\nMinistarska pozicija u vladi je pre i iznad svega – politička funkcija. Za to mesto se ne traži nikakva naročita kvalifikacija, mada je u modernom društvu očekivano – s obzirom na činjenicu da je takvo društvo vrlo kompleksan sistem – da ministri budu kvalifikovani u oblasti koju ministarstvo pokriva. Ipak, stručna tela i službe u ministarstvima su ona mesta gde ne sme biti šlajfovanja, a na čelu ministarstva (osim onih zaista usko vezanih za pojedine profesije) mogu se naći i potpuni diletanti. Nije to poželjno, nije naročito ni razumno, ali ako politička kalkulacija tako nešto zahteva – nije ni neprihvatljivo. Na tako važne pozicije u državnom aparatu postavljaju se, dakle, u uobičajenom poretku stvari, pre svega ličnosti na koje upućuje određeni politički razlog (odnosi u koaliciji, politički autoritet ličnosti koja dolazi na čelo ministarstva, zasluge za uspeh partije na izborima i slično), a prećutno se podrazumeva i određena bliskost te ličnosti sa problematikom resora. Svaka ozbiljna politička organizacija morala bi za svako od ministarskih resora imati makar nekoliko kandidata i među njima odabrati najboljeg, prema političkim i resorno bitnim kriterijumima.\nPod vlašću SNS-a u Srbiji ova jednostavna i za demokratiju važna formula potpuno je razbucana iz razloga koji se mogu (sa velikom izvesnošću) nagađati i koji se svode na voluntarizam i politikantsko mešetarenje koje nema veze sa načinom na koji se u parlamentarnoj demokratiji formira vlada. Ali ima veze sa metodama kojima se služi režimu koji po svaku cenu želi da izbegne redovan i, najjednostavnije govoreći – normalan poredak stvari. Odgovori na pitanje zašto režim zaobilazi normalan poredak stvari su brojni, ali jedno je sigurno – nijedan režim to nikada ne čini u najboljem interesu društva i građana.\nUspostavivši apsolutnu kontrolu nad svim aspektima društvenog života, ovdašnji režim nastoji da, kao nekakvu milostinju, udeli malo lažne demokratske atmosfere, odričući se tobože dela vlasti, angažovanjem najpre nestranačkih, a sada i drugostranačkih ličnosti. To je, razume se, najobičnija politička svinjarija razobručene vlastodržačke klike koja je uništila svaku šansu da se u redovnom političkom procesu uspostavi ravnoteža snaga, pa otuda pokušava da fingira nekakvu parodiju pluralizma, darujući društvu nestranačke i drugostranačke ministre.\nMeđutim, obavljanje ministarske ili bilo koje druge političke funkcije nije i ne sme biti rezultat bilo čije autonomne volje, nezavisne od suverene volje građana. U Srbiji je, međutim, ohlokratski režim zaposeo sve što se može zaposesti i iz te pozicije, uskrativši građanima mogućnost da zaista biraju predstavnike, „velikodušno“ raspolaže političkim funkcijama, određujući meru tobožnje pluralnosti i dozu participacije u vlasti vanesenesovskih individua.\nRazume se, jedan deo objašnjenja za ovakvu sprdnju sa državom leži i u unutarstranačkim odnosima u SNS-u. Sa jedne strane, tu je verovatno i nemoguće pronaći iole solidnog pojedinca za pojedine političke funkcije, čak i ovako obesmišljene. Sa druge strane, među 730+ hiljada članova ove valjda najveće evropske organizovane kriminalne grupe ima sasvim dovoljno tipova, podjednako nesposobnih, da bi izbor jednog izazvao sasvim opravdano nezadovoljstvo drugog. Zato se problem elegantno rešava savršeno nepotrebnim koalicijama, kao i nestranačkim i drugostranačkim pojedincima, dok se stranački aktivisti namiruju manje vidljivim, ali svakako veoma unosnim državnim sinekurama. Čak je vrlo upadljiva pojava da se – naglavačke izvrnutim redom stvari – stranački organi SNS-a popunjavaju ministrima koji su dovedeni u vladu kao nestranački, a koji naknadno postaju funkcioneri vladajuće stranke. Teško je pronaći dovoljno jake reči da se kvalifikuje koliko je to nenormalna pojava u političkom životu.\nNemoguće je prenaglasiti ni to koliko je ovakvo ponašanje režima prema konceptu vlade u parlamentarnoj demokratiji duboko antidemokratsko. Demokratija i pluralizam ne mogu biti dozirani iz jednog centra koji ima apsolutnu kontrolu nad čitavim sistemom. Pojedinci koji participiraju u takvoj groteski, pristajući da budu vladini nestranački i drugostranački članovi, zapravo su, po logici stvari, taoci režima, bez ikakve stvarne moći ili, pak, njegovi prikriveni i rezervni „drugi“. Efekat je istovetan u oba slučaja.\nUčešće nestranačkih, vanstranačkih i, naročito, drugostranačkih (formalno opozicionih) likova u vladi je, objektivno, potpuna distorzija demokratskog političkog sistema. Čak je stanje dovedeno do paradoksa da opozicionih stranaka nema u parlamentu, ali se zato u vladu kooptiraju pojedinci iz tih stranaka, propalih na neregularnim izborima! I bar da je reč o ličnostima svetskog formata, čiji se glas ceni u nekim značajnim centrima odlučivanja, ili da je reč o nekakvim neupitnim autoritativnim glasovima u domaćoj sredini, ta bi se anomalija nekako i mogla razumeti. Ali izbor pregršt random individua, ličnosti kakvih bi i u samoj vladajućoj stranci od 730+ hiljada članova trebalo da bude na tuce, bez ikakvih naročitih svojstava kojima bi se opravdavalo takvo postupanje mimo parlamentarne kulture, ne može se objasniti nikako drugačije osim pukim voluntarizmom. Šta je to što izdvaja Dariju Kisić Tepavčević u odnosu na bilo kog drugog člana takozvanog kriznog štaba ili profesora Medicinskog fakulteta? Šta je to što Gordanu Čomić izdiže iznad (verujem) mnoštva političkih ljudi aktivnih u drugim strankama, a koji bi bili spremni na takvu saradnju? Šta Tomu Momirovića izdvaja od drugih privrednika ili stručnjaka iz SNS-a toliko i na način da ministarstvo bude ponuđeno njemu, a ne nekome od njih? Ili su ipak pobrojani budući ministri najbolje što SNS može da izbunari i ponudi društvu?\nPolitički relevantnih i razumnih odgovora na ova pitanja nema, ne može ih biti, kao što nije moguće dati suvisle odgovore ni na sledeća pitanja, koja se mogu uputiti svakom od tih vanstranačika: Ako neko podržava politiku neke stranke, želi političku karijeru, ima ambiciju da vrši političke funkcije za koje ga kandiduje neka stranka – zašto se ne učlani u stranku? Gadi mu se politika? Ne sviđa mu se ekipa? Vanstranačik hoće u politiku, hoće političku funkciju koju mu udeljuje stranka koja je pobedila na izborima, nema nikakvu organizacionu niti bilo kakvu drugu političku „bazu“ koja bi garantovala samostalnost u radu, ne predstavlja autoritet nigde i nikome – ni u zemlji ni u inostranstvu – pa koja je poenta, osim najogoljenijeg ličnog interesa i, razume se, spremnosti da služi interesu onoga ko na nezasluženu poziciju takvog vanstranačika nasađuje? Gde je u tom žongliranju bilo kakva politička logika sa stanovišta demokratije i javnog interesa?\nKo god sedne u ministarsku fotelju u vladi Aleksandra Vučića, kojom on rukovodi preko daljinskog upravljača marke „Brnabić i šef“, jasno kaže da ne prepoznaje nikakav problem u načinu na koji se Srbijom vlada i upravlja iz pomenutog centra. Biti na ministarskoj funkciji u vladi Aleksandra Vučića znači biti u svemu po meri i zamisli Aleksandra Vučića: politički apsolutno beznačajan i isključivo njemu koristan. Ove dve karakteristike čine očigledno iluzornom svaku ideju da je iz te pozicije moguće učiniti nešto dobro za društvo (ako se takvom idejom neko možebiti zanosi, što bi zaista bio impresivan stepen samozavaravanja).\n„Koncentraciona“ po svom naopakom karakteru, ova vlada je beznadežno nestabilna. Iako nijedna vlada nije imala toliku podršku nigde i nikada u demokratskom svetu – što je i jedan od razloga njene nestabilnosti – ona ne zavisi od broja poslanika koji je podržavaju. Ona zavisi od svima dobro znane pojedinačne volje i trajaće onoliko koliko Vučić bude smatrao da je oportuno da traje. Malo je verovatno da će potrajati do 2022, kako se najavljuje, ali će se oko toga „pitati“ i jedan nepredvidljivi faktor – korona virus, koji joj može malo produžiti život. Ta vlada zavisi i od okolnosti da je čak i na kratak rok neodrživa situacija u kojoj je svakome jasno da skupština ne reprezentuje stvarnu sliku raspoloženja građana. Ako, pak, ovaj kriterijum ne bi bio sam po sebi dovoljan (a morao bi biti, ako ima makar tragova demokratije u Srbiji – pritom ne mislim na demokratičnost režima), onda će se otvoriti prostor da se, u nekom obliku, aktivira i „strani faktor“, što je, razume se, ponižavajuće, ali Srbija je tu gde jeste i to je što je. Imati ovakav parlament i vladu je – u međunarodnom okviru u kojem još postoji kakva-takva demokratska kultura – sramota do neba, do samodiskreditacije i potencijalno je sredstvo pritiska na zemlju kojoj je takva vlada na čelu. Jedino je pitanje kada, kako i sa kojom svrhom će to sredstvo pritiska biti upotrebljeno.


Ovo selo u Švajcarskoj ima svega 12 stanovnika\nDalji planovi predviđaju pretvaranje gradske kuće i lokalne crkve u mjesta za okupljanje ljudi pod otvorenim nebom, uvođenje usluga prevoza i turističkih tura razgledanja okoline, posjete muzejima, kao i časove kuvanja.\nPreostali mještani sada se bore da sačuvaju svoje mjesto od izumiranja, pretvarajući cijelo selo u sezonski hotel.\nIako je selo danas spalo na samo 12, uglavnom starijih mještana, od kojih su većina penzioneri, svi oni naporno rade kako bi svom mjestu obezbijedili budućnost.\nKoripo je 1975. godine osvojio evropsku nagradu za zaštitu i očuvanje spomenika i kulturnog nasljeđa. Nagrada je ohrabrila mještane da osnuju Koripo fondaciju, koja se i danas bavi očuvanjem nasljeđa, nastojeći da mestu obezbijedi budućnost pretvarajući ga u jedinstveni turistički projekat u toj regiji.\nSam trg će biti neka vrsta foajea iz koga će se ulicama - "hodnicima" stizati do jedne od 60 kamenih kućica koje će biti pretvorene u hotelske sobe, uređene u autentičnom rustičnom lokalnom stilu.\nUkoliko se početni planovi ostvare, u planu je rekonstrukcija i ostalih objekata, kao što su stara pekara, seoski mlin i sušara za kestenje, ali i obnova gajenja zaboravljenih kultura.\nProjekat meštana Koripa za oživljavanje nihovog mestašceta dobio je "Nagradu za inovaciju" švajcarskog udruženja hotelijera i restoratera, i podršku turističke organizacije Tičina kao savršeno mjesto za "digitalni detoks".


Novak Đoković 11 godina najbolji teniser sveta, Rafael Nadal deset, Rodžer Federer devet\nNovak Đoković obezbedio je početak godine na prvom mestu ATP liste, a to će biti 11. godina u karijeri srpskog asa koju započinje kao najbolji igrač sveta. 12.11.2021, Sputnik Srbija\nNovak Đoković je posle osvojenog trofeja na Mastersu u Parizu obezbedio sedmi put završetak sezone sa titulom najboljeg tenisera sveta, ali i početak naredne na istoj poziciji.Đoković će u novu godinu ući sa istim zvanjem, ali će 2022. biti posebno važna jer će još jedan rekord biti oboren.Srpski teniser ulazi u 11. godinu u karijeri kao najbolji teniser sveta, a iza sebe ostavlja svoja dva najveća rivala Rafaela Nadala i Rodžera Federera.Španac je tokom deset godina karijere bio prvi na svetu, dok je Švajcarac devet puta nosio titulu najboljeg.U periodima od 2011. do 2016. i od 2018. do 2022. godine Novak Đoković je uspevao da bude prvi.Đoković je titulom u Parizu oborio i Nadalov rekord po broju osvojenih Masters trofeja, jer su do tog trenutka Španac i srpski as imali po 36, a Novak je stigao do 37.Naredna prilika za rušenje novih rekorda je Završni Masters u Torinu koji se igra od 14. novembra.Novak izlazi na teren u ponedeljak u 14 časova, a prvi protivnik mu je Kasper Rud.\nNovak Đoković obezbedio je početak godine na prvom mestu ATP liste, a to će biti 11. godina u karijeri srpskog asa koju započinje kao najbolji igrač sveta.\nNovak Đoković je posle osvojenog trofeja na Mastersu u Parizu obezbedio sedmi put završetak sezone sa titulom najboljeg tenisera sveta, ali i početak naredne na istoj poziciji.\nĐoković će u novu godinu ući sa istim zvanjem, ali će 2022. biti posebno važna jer će još jedan rekord biti oboren.\nSrpski teniser ulazi u 11. godinu u karijeri kao najbolji teniser sveta, a iza sebe ostavlja svoja dva najveća rivala Rafaela Nadala i Rodžera Federera.\nŠpanac je tokom deset godina karijere bio prvi na svetu, dok je Švajcarac devet puta nosio titulu najboljeg.\nU periodima od 2011. do 2016. i od 2018. do 2022. godine Novak Đoković je uspevao da bude prvi.\nĐoković je titulom u Parizu oborio i Nadalov rekord po broju osvojenih Masters trofeja, jer su do tog trenutka Španac i srpski as imali po 36, a Novak je stigao do 37.\nNaredna prilika za rušenje novih rekorda je Završni Masters u Torinu koji se igra od 14. novembra.\nNovak izlazi na teren u ponedeljak u 14 časova, a prvi protivnik mu je Kasper Rud.\n12 Novembar, 09:12


BalkanMagazin :: Kusturica namerava da snimi film o Krimu\nponedeljak, 15. decembar 2014 12:15\nSrpski režiser, dvostruki dobitnik Zlatne palme na najcenjenijim svetskom festivalu u Kanu Emir Kusturica, izjavio je ovih dana, prilikom otvaranja nove filmske škole u Moskvi, da namerava da snimi film na Krimu. Kako prenose ruske državne agencije, Kusturica je rekao da se još koleba oko teme - da li da snimi film o ovom poluostrvu u Drugom svetskom ratu (kada je Krim izvesno vreme držao Hitler i pravio velike planove o tome da postane glavno letovalište severnjačke “arijske rase” prim. ML) ili o Krimskom ratu sredinom 19. veka u kome su Francuska, V.Britanija i Turska porazili Rusiju.\nKusturica spada u ne baš brojne umetnike koji podržavaju stav Rusije u ukrajinskoj krizi. On je još u martu, u intervjuu TASS-u, upozorio da situacija u Ukrajini može da se pretvori u “sličnu katastrofu”, kakva se 90-ih dogodila u Jugoslaviji.\n“Rusija bi trebalo da brani interese etničkih Rusa u Ukrajini”, rekao je on. Potom je na koncertu sa kapelom Nou Smoking Orkestra (No Smoking Orchestra) jednu pesmu posvetio upravo Rusima koji žive u Ukrajini.\nKusturica, kako izveštavju ruske agenicje, ima projekat za snimanje filma i u Belorusiji. Tim povodom podsećaju da je čuvenom sprskom sineasti prošlog meseca čestitao rodjendan predsednik Belorusije Aleksandar Lukašenko.


Počelo suđenje Munji i ostalima za ubistvo Ramba iz Ilijaša - mojusk.ba\nU Kantonalnom sudu u Sarajevu danas je čitanjem optužnice i iznošenjem uvodnih riječi optužbe i odbrane započelo suđenje Muniru Sinanoviću Munji (34), Arminu Haliloviću Arku (22) i Damiru Hasanoviću Dadi (27), koje optužnica tereti za ubistvo Niaza Hasanovića, zvanog Rambo, koje se dogodilo 20 avgusta prošle godine, dva sata nakon ponoći, ispred noćnog kluba “Cool” u Ilijašu.\nNjima je optužnicom sarajevskog Kantonalnog tužilaštva na teret stavljeno da su, po prethodnom dogovoru i u namjeri da ga liše života, Hasanoviću nanijeli više povreda po cijelom tijelu, što je za posljedicu imalo njegovu smrt.\nDok su se prepirali ispred objekta, Niaz Hasanović je u jednom momentu izvadio nož, kojim je ubo Ibiševića, koji je usljed zadobijenih povreda podlegao. Potom su Sinanović, Halilović i Hasanović počeli udarati Niaza Hasanovića, kojeg su tom prilikom teško povrijedili, usljed čega je i on preminuo.\nTužiteljica Ljiljana Marilović je u uvodnom izlaganju kazala kako će Tužilaštvo saslušanjem svjedoka i vještaka, te materijalnim dokazima, dokazati da se ubistvo dogodilo na način kako je to navedeno u optužnici.\nS druge strane, advokati optuženih redom su najavili kako će dokazati da ne stoje navodi iz optužnica da se radi o ubistvu po prethodnom dogovoru optuženih da oštećenog liše života. Kako su istakli, radilo se o kafanskoj tuči i sve se odigralo u nekoliko minuta i to nakon što je oštećeni nasmrt nožem izbo njihovog druga, tako da se ne može govoriti da je postojao prethodni dogovor.\nBranilac prvooptuženog Izet Baždarević kazao je kako odbrana ne spori da je Munir ispred kluba Rambu zadao jedan udarac otvorenom pesnicom, nakon što je Rambo nožem ubo Ibiševića, ali je, kako je kazao Baždarević, on nakon toga skinuo majicu i Ibiševiću pokušao zaustaviti krvarenje.\nSenad Bilić, branilac Damira Hasanovića i Armina Halilovića također je negirao prethodni dogovor, kao i samu kvalifikaciju djela. Naveo je presude Vrhovnog suda FBiH koji je pobio jednu od presuda Kantonalnog suda naglasivši da ne mora svaki događaj koji se završi smrću da se karakteriše kao ubistvo.\n– Teret dokazivanja je na Tužilaštvu. S obzirom na to da je oštećeni imao veliki broj povreda, ne zna se tačno ni ko je od optuženih nanio oštećenom smrtonosni udarac – kazao je advokat Muhidin Kapo, koji je preuzeo odbranu trećeoptuženog Damira Hasanovića.\nKapo je naveo da će odbrana dokazivati da nije bilo umišljaja, ali i da je optužnica trebala biti podignuta za krivično djelo učestvovanje u tuči, koje je kao rezultat imalo smrt oštećenog.\nSva trojica optuženih uhapšeni su odmah nakon krvavog obračuna i od tada se nalaze u pritvoru. Zajedno sa njima bio je priveden i Muamer Karavdić, ali je sudija za prethodni postupak odbio prijedlog za njegovo pritvaranje zbog nedostatka osnovane sumnje kao primarnog razloga za pritvor, te je on pušten na slobodu.\nSuđenje će biti nastavljeno 12. februara, saslušanjem prvog svjedoka iz optužnice.


Trubači najavljuju tortu na svadbi i punoletstvima - Trubači za Veselja i Svadbe - Najbolji trubači Srbije\nTrubači najavljuju tortu na svadbi i punoletstvima\nMnogi slavljenici jedva čekaju trenutak kada će napraviti veselje i pozvati svoje prijatelje i rodbinu na taj najsrećniji dan, dan veridbe, dan venčanja.\nUpravo kad dođe taj trenutak, uvek se oseća neka doza napetosti pored sve te radosti da sve protekne u najboljem redu. Ali kada pozovete trubače koji dolaze prvo kod mladoženjine kuće i koji dočekuju goste i kumove, trubači čine da se razbije napetost da se ljudi odmah opuste u veselju.\nTrubači su orkestar koji zna najbolje da započne svaku proslavu\nTrubači se uvek pozivaju na svako veselje i sigurni smo da će i na vašim slavljima trubači Marka Danića ulepšati svaki trenutak vaše proslave. Mi sviramo vrhunsku trubačku muziku a na vašem veselju u trenucima kada se iznosi torta pred goste orkestar koji je osvojio mnogobrojne nagrade i svirao na koncertima velikih estradnih umetnika će najlepšom trubačkom muzikom najaviti iznošenje torte pred goste.\nTo su trenuci koju se ne zaboravljaju i naš trubački orkestar je spreman da sav svoj talenat i umeće sviranja trube prenese na vaš događaj. Gosti uživaju kada slušaju trubače i trubačku muziku i sigurni smo da će vaše veselje biti događaj o kome se priča, gde su se gosti najviše radovali uz trubače.\nKoliko dobro trubači Marka Danića sviraju može se videti iz mnogobrojnih video snimaka koje naši fanovi postavljaju na YouTube. Tu ćete videti koliko se gosti raduju, kako izgleda kada trubači uživo nastupaju u emisiji Parovi, u emisiji Žikina šarenica i na različitim takmičenjima i koncertima.\nNaš trubački orkestar je bio i ostao nenadmašan, najbolji i najkvalitetniji koji će sa najviše žara najaviti iznošenje torte pred goste i učiniti svaki trenutak veselja odličnim.\nTrubači za venčanje sviraju pesme kakve se mogu poželeti a vi odlično znate koliko je naš orkestar kvalitetan i iskusan. Svirali smo na mnogim proslavama naših ljudi u inostranstvu, putovali smo u Austriju i Nemačku, Italiju, Švajcarsku i sve zemlje bivše Jugoslavije. Nema mesta u kome nismo bili jer se dobar zvuk trube čuje nadaleko.\nTruba je instrument koji spaja ljude, koji skraćuje daljine, koji čini da se svi osećaju kao kod kuće. Bez obzira da li ste u Srbiji ili ste u nekoj država u okruženju, da li živite u Nemačkoj ili nekoj drugoj zemlji, uvek nas možete pozvati kako bi smo na vašem veselju najlepšom muzikom i najboljim kolima vašim gostima pričinili vrhunsko zadovoljstvo.\nTrenuci slave uz trubače najlepši su trenuci koji se pamte dugo godina pa vašim gostima možete ulepšati svaki trenutak uz najbolju muziku.\nPozovite nas putem viber-a ili telefona, putem WhatsApp aplikacije i mi ćemo vam odmah odgovoriti na vašu poruku, na vaš poziv. Sa nama ćete uvek biti sigurni da ćemo ispoštovati svaki dogovor i najlepšom muzikom ulepšati svako vaše slavlje.


Kafu, “Zvezdin dželat iz Razgrada”, vraća dug – www.samocrvenazvezda.com\n08/08/2018 08/08/2018 Samo Crvena Zvezda\t0 Comments\nCrvena zvezda je u sinoćnjem meč pokazala da joj je preko potreban dobar napadač i da je tu glavni nedostatak ekipe.\nPosle utakmice, novinarima se obratio sportski direktor Mitar Mrkela i na pitanje da li je realno očekivati dovođenje Kafua iz Bordoa, Mrkela je odgovorio potvrdno i rekao da se može očekivati nešto konkretnije u narednim danima.\nKafu je tip napadača kakav je potreban stručnom štabu Crvene zvezde za igranje utakmica sa evropskim velikanima, gde će se ići na kartu čvrstine i kontranapada. Brazilac je izuzetno brz, vešt dribler i nema sumnje da bi njegovo dovođenje bio fantastičan potez.\nNavijačima Crvene zvezde Kafu je ostao u sećanju kao „dželat“ iz kvalifikacija za Ligu šampiona 2016. godine, postigao je gol za Ludogorec i u Razgradu i Beogradu. Pogodak posle slaloma kroz odbranu u revanšu delo je koje se retko ponavlja, sve je završio fantastičnim udarcem pod prečku.\nPosle nekoliko uspešnih sezona za Ludogorec, Kafu je pre godinu dana napravio transfer u Bordo. Francuski klub ga je platio 7,5 miliona evra i koristio u prvom delu šampionata, a zatim je pao u drugi plan i prebačen u „B“ tim. Nije ispunio očekivanja, pa se i sada nalazi van takmičarsko kruga za kvalifikacije u Ligi Evrope. Nema dileme da će Brazilac ovog leta da napustio Žirondince, ali je još velika dilema gde.\nCrvena zvezda sigurno nema finansijske mogućnosti da otkupi Kafua, bez obzira što je njegova tržišna vrednost pala u poslednjih nekoliko meseci. Trenutno je procenjen na četiri miliona evra. U obzir dolaze dve varijante: jedna je da igrač sporazumno raskine ugovor (manje verovatna), druga da se realizuje pozajmica sa pravom otkupa i pokrivanjem godišnje zarade.\nIgrač Kafuovog rejtinga ne bi igrao bez bar 800.000 evra po sezoni, a moguće je da ne bi ni silazio ispod miliona. U slučaju da pozajmica bude besplatna, Crvena zvezda bi mogla da uđe u takav finansijski aranžman, ali bi pre definitivnog potpisa na Marakani dobro razmislili da li na taj način ne bi napravili problem u ekipi, jer bi jedna fudbaler imao duplo veću zaradu od trenutno najplaćenijih.\nSa druge strane, tu je i činjenica da je Crvenoj zvezdi potreban renomirani igrač u špicu kako bi šanse za ostvarivanje kvalitetnih rezultata na evropskoj sceni bile veće, a u tom društvu se svaki osvojeni bod dobro plaća.\n← Degenek: U Slovačku po pobedu makar hitna morala da nas vrati\nKrstičić: Teška utakmica, ali ostao sam ovde da bih igrao LŠ →\nŽurka ipak zakazana podno južne tribine, Delije će navijati…\n21/08/2018 Samo Crvena Zvezda 0


Festival brejkova u meču Jelene Janković! - Smedia\nJelena Janković, koja je ove nedelje pala na 47. mesto WTA liste, pobedila je Letonku Jelenu Ostapenko (44) rezultatom 6:3, 6:3 na startu tradicionalnog Kupa Kremlja (nagradni fond 824.000 dolara).\nOvaj meč ostaće upamćen po tome što je u 18 odigranih gemova napravljeno čak 15 brejkova!\nJanković je osvojila svih devet gemova na servis imenjakinje, uz realizaciju brejk lopti 9/15. Iskusnoj Srpkinji stoga su tri gema osvojena na njen servis - dva u prvom i jedan u drugom setu - bila dovoljna za sigurnu pobedu.\nOstapenko je "ozbiljno zapretila" odbranom svog servisa u poslednjem gemu, kada je spasila dve vezane meč lopte i od 15:40 došla do prednosti. Ipak, Janković je ponovo zaigrala bolje i sa tri uzastopno dobijena poena rešila pitanje pobednika.\n"Džej Džej" u drugom kolu će se sastati sa boljom iz...


Kandidat za direktora Američke agencije za globalne medije Majkl Pek svedoči u Senatu, (arhivski snimak)\nSpoljnopolitički odbor američkog Senata, u kojem većinu imaju republikanci, podržao je kandidata predsednika Donalda Trampa za direktora Američke agencije za globalne medije (USAGM), konzervativnog producenta dokumentarnih filmova Majkla Peka.\nPekovu nominaciju podržalo je 12 republikanskih članova odbora, dok je 10 demokrata bilo protiv. O nominaciji bi trebalo da se izjasni Senat u punom sastavku, ali još nije poznato kada. Nominacija se razmatra već skoro dve godine, a potvrda je zakočena delimično zbog primedbi demokrata, koje sumnjaju da je Pek za ličnu dobit koristio finansijska sredstva svoje neprofitne organizacije.\nMeđu njima je i Glas Amerike, kojeg je predsednik Tramp kritikovao zbog načina izveštavanja o Kini tokom krize izazvane širenjem koronavirusa.\nMajkl Pek je bliski saveznik Stiva Benona, bivšeg saradnika predsednika Trampa i jednog od osnivača ekstremno desničarskog vebsajta Brajtbart, prenosi agencija Rojters.\nAmerička agencija za globalne medije nadzire rad pet američkih mreža u koje osim Glasa Amerike spadaju Radio Slobodna Evropa (RFE/RL), Kancelarija programa za Kubu (OCB), Radio Slobodna Azija (RFA) i stanice na arapskom jeziku - televizija Alhura i Radio Sava, koji pripadaju Mreži za emitovanja programa za Bliski istok (MBN).\nAmanda Benet, direktorka Glasa Amerike, nekoliko puta je objavila saopštenje podsećajući na misiju i nezavisno izveštavanje medijske kuće koju finansira američka vlada.\nNa pretresu u četvrtak, više demokratskih senatora je nadglasano u pokušaju da odlože glasanje dok Pek ne odgovori na pitanja o svojim finansijama ili dok kancelarija tužilaštva ne završi svoju istragu.\nRiš je izjavio da je odbor spreman da odustane od nominacije "ukoliko Sekretarijat za pravosuđe to zatraži od nas. To se nije dogodilo." Glas Amerike zatražio je dodatni komentar od portparola senatora Riša.\nSenator Menedez obrazložio je primedbe demokrata, navodeći da je Pak poreskoj službi pogrešno predstavio odnos između svoje neprofitne organizacije Public media lab i druge, profitne organizacije koju je vodio. Kako navodi demokrata, Pekova filmska kompanija "Manifold Productions Inc" primila je milione dolara u grantovima od njegove neprofitne organizacije. Pa opet, Majkl Pek je više puta rekao poreskoj službi (IRS) da ne postoji veza između te dve organizacije, iako je bio na čelu obe", ističe demokratski senator Menendez. On kaže da Pek još nije ispravio pogrešne informacije koje je dostavio poreskoj službi, a da spoljnopolitičkom odboru nije dostavio tražena dokumenta.\nGlas Amerike takođe je zatražio komentar Pekovog predstavnika za medije.


Nekadašnji pripadnici takozvane Armije BiH Mustafa Divjan i Alija Gazibara osuđeni su na ukupno 12 godina zatvora za ratni zločin protiv srpskih civila, koji su bili zatvoreni u logorima „Silos“ i „Krupa“ u opštini Hadžići.\nU ponovljenom postupku pred Kantonalnim sudom u Sarajevu Divjan je osuđen na 10 godina zatvora, a Gazibara na dvije, saopšteno je iz Tužilaštva Kantona Sarajevo.\nDivjan je proglašen krivim da je kao pripadnik Četvrte motorizovane brigade takozvane Armije BiH, 22. aprila 1993. godine ubio dvojicu zatvorenika civila srpske nacionalnosti, a Gazibara, pripadnik iste brigade, za nanošenje duševne i fizičke boli zatvorenicima.\nU optužnici se navodi da je Divjan nadzirao rad zatvorenika civila srpske nacionalisti koji su iz logora „Silos“ i „Krupa“ u opštini Hadžići dovedeni na prisilne radove kod Poljoprivrednog instituta „Butmir“.\nNakon što je čuo da je njih nekoliko pobjeglo, Divjan je hicima iz automatske puške iz neposredne blizine pucao u dva zatvorenika koji su preminuli na licu mjesta.


INSTITUCIJE Sutra preuzima predsjedavanje\nSamo BiH može potpisivati međunarodne sporazuma\nŽeljko Komšić od sutra predsjedavajući\nDužnost predsjedavajućeg Predsjedništva Bosne i Hercegovine, po načelu rotacije, od sutra preuzima član Predsjedništva BiH iz reda hrvatskog naroda Željko Komšić.\nOn će u narednih osam mjeseci biti predsjedavajući Predsjedništva BiH.\nKako je napisano, u tom stavu Ustava BiH jasno je rečeno da u tom pogledu entiteti nemaju nikakvu nadležnost u pitanjima suvereniteta, teritorijalnog integriteta, političke nezavisnost i međunarodno-pravnog subjektiviteta Bosne i Hercegovine. Subjekt međunarodnog prava je Bosna i Hercegovina, jer kao država ima svoju zastavu pred sjedištem Ujedinjenih naroda i samo ona može potpisivati međunarodne sporazuma, gdje se stvara pravni osnov i za rješavanje otvorenog pitanja granice na moru sa susjednom Hrvatskom, a nakon toga i slobodnog ili neometanog pristupa otvorenom moru, na jasno utvrđenom.\nKomšić će predsjedavanje preuzeti od člana Predsjedništva iz reda srpskog naroda Milorada Dodika.